
转讜住驻讜转





	讻讗谉 诇讗讞专 讘专讻讛. 讜讻谉 讘驻' 讻诇 讻转讘讬 (砖讘转 讚' 拽讬讟.) 讗诪专讬' 讻砖讛讬讜 诪谞讬讞讬诐 讛砖讜诇讞谉 讛讬讜 讗讜诪专讬诐 诇讛' 讛讗专抓 讜诪诇讜讗讛 讜讻砖讛讬讜 诪住诇拽讬谉 讛砖讜诇讞谉 讛讬讜 讗讜诪专讬诐 讛砖诪讬诐 砖诪讬诐 诇讛' 讜讛讗专抓 谞转谉 诇讘谞讬 讗讚诐: 讻讗谉 讘讝诪谉 砖讬砖专讗诇 注讜砖讬谉 专爪讜谞讜 砖诇 诪拽讜诐 砖谞讗诪专 讜讗住驻转 讚讙谞讱. 讜讗''转 讜讛讗 诇拽诪谉 讘讝诪谉 砖讗讬谉 讬砖专讗诇 注讜砖讬谉 专爪讜谞讜 砖诇 诪拽讜诐 诪讜拽诪讬' 诇讬讛. 讜讬''诇 讚诪讬讬专讬 讜讚讗讬 砖注讜砖讬谉 专爪讜谞讜 讗讘诇 讗讬谉 注讜砖讬谉 专爪讜谞讜 讻''讻 讚讗讬谞诐 爪讚讬拽讬诐 讙诪讜专讬诐 讜注讜讚 讬''诇 讚驻诇讬讙 诇讬讛 讗讛讗 讚诇拽诪谉 砖讘讗 诇驻专砖 诪讛 讘讬谉 注讜砖讬诐 讜讗讬谉 注讜砖讬谉 讜讛讻讗 讘注讜砖讬诐 讜讗讬谉 注讜砖讬诐 讻讬 讛讚讚讬 谞讬谞讛讜: 讚专讱 讟专拽住诪讜谉. 驻讬专砖''讬 讛讬讬谞讜 讚讗讜专讬讬转讗 讗讘诇 诪讚专讘谞谉 讙诐 讞爪专 拽讜讘注转 讻讚诪砖诪注 讘驻' 讬讜爪讗 讚讜驻谉 (谞讚讛 讚' 诪讝:) 讗讬讝讛讜 讞爪专 砖讞讬讬讘 讘诪注砖专 讜讻讜' 讜讻谉 诪讜讻讞 讘驻' 讛诪讘讬讗 (讘讬爪讛 讚' 诇讛.): 讟讜讘讗 讙专讬专. 诪讻讗谉 诪砖诪注 砖讗住讜专 诇砖转讜转 讬讬谉 讘注专讘 驻住讞 诪谉 讛诪谞讞' 讜诇诪注诇讛 讜讗诐 专讜爪讛 诇砖转讜' 爪专讬讱 诇砖转讜转 讛专讘讛 讚讟讜讘讗 诪讙专讬专 讙专讬专:





专讬讟讘"讗

诪讗讬 讞讘专 讛讜讗 诇讗讬砖 诪砖讞讬转. 驻讬' 讚讗讬 讻驻砖讟讬讛 诪讗讬 拽讗诪专 驻砖讬讟讗 讚诪讗谉 讚注讘专 注讘讬专讛 讞讘专 讛讜讗 诇诪讗谉 讚注讘专 注讘讬专讛 讗诇讗 讜讚讗讬 诇讗讬砖 诪住讜讬诐 拽讗诪专.



讜讘讝诪谉 砖讗讬谉 讬砖专讗诇 注讜砖讬谉 专爪讜谞讜 砖诇 诪拽讜诐. 讻诇讜诪专 讘砖诇讬诪讜转. 诪诇讗讻转谉 注讜砖讬谉 注"讬 注爪诪谉 讚讻转讬讘 讜讗住驻转 讚讙谞讱. 讜讗注"讙 讚诇注讬诇 诪讛讗讬 拽专讗 讻转讬讘 讜讛讬' 讗诐 砖诪讜注 转砖诪注讜 讘专讗砖 讛驻专砖讛 拽讗讬 讗讜谞转转讬 诪讟专 讗专爪讻诐 讘注转讜 讗讘诇 讜讗住驻转 讚讙谞讱 诪讻诇 诪拽讜诐 讻讬讜谉 砖讬砖诪注讜 讻诇诇 诪讚诇讗 讻转讬讘 讜讗住驻转 讚讙谞讱 注"讬 讗讞专讬诐: 



讚专讱 讟专拽住诪讜谉. 驻讬' 讟专拽 砖注专 住讬诪讜谉 讘讬转:



讚讗诪专 专' 讬谞讗讬 讗讬谉 讛讟讘诇 诪转讞讬讬讘 讘诪注砖专 注讚 砖讬专讗讛 驻谞讬 讛讘讬转. 驻讬' 诪讚讗讜专讬讬转讗 拽讗诪专 讗讘诇 诪讚专讘谞谉 讗驻讬' 专' 讬谞讗讬 诪讜讚讛 讚讞爪专 拽讜讘注转 讜讚讬谞讬 转讘讜讗讛 注讚 砖诇讗 讛讘讬讗讛 砖诇讬砖 讗讬谞讛 讘转讜专转 诪注砖专 讻诇诇 讗诇讗 讚讬谞讛 讻讚砖讗讬诐 诪砖讛讘讬讗讛 砖诇讬砖 讛专讬 讛讬讗 讘转讜专转 诪注砖专 讜砖注讛 讝讜 谞拽专讗转 注讜谞转讛 诇诪注砖专. 讜驻讬专讜转 讙"讻 讬砖 诇讛诐 注讜谞讛 诇诪注砖专 讻诇 讗讞讚 诇驻讬 注谞讬谞讜 讻讚讗讬转讗 讘诪注砖专 讜讗讞专 注讜谞讛 讝讜 讗诐 讚砖 讗讜转讛 讜讘专专 讗讜转讛 诪诪讜抓 砖诇讛 讜注砖讛 诪诪谞讛 讻专讬 讜讛讞诇讬拽 驻谞讬讛 讘专讞转 讜讝讛 谞拽专讗 诪讬专讜讞 讛讜拽讘注讛 诇诪注砖专 诇驻讬 砖谞讙诪专讛 诪诇讗讻转讛 诇讙诪专讬 讜砖注讛 讝讜 谞拽专讗转 讙专谞讛 诇诪注砖专 讜讛讗讜讻诇 诪诪谞讛 讻讝讬转 讞讬讬讘 诪讬转讛 讘讬讚讬 砖诪讬诐, 讜砖讗专 驻讬专讜转 讬砖 诇讛诐 注谞讬谉 砖讛讜讗 诇讛诐 讻注讬谉 讙讜专谉 诇讛拽讘注 诇诪注砖专 讻诇 讗讞讚 诇驻讬 注谞讬谞讜 讜拽讜讚诐 诇讝诪谉 讝讛 诪讜转专讬谉 讘讗讻讬诇转 注专讗讬 诪讚讘专讬讛诐 讜诪谉 讛转讜专讛 讗驻讬' 讘讗讻讬诇转 拽讘注 诇驻讬 砖诇讗 讛讜拽讘注讜 讜讘砖讘转 讗住讜专 讗驻讬' 讗讻讬诇转 注专讗讬 诪讚讘专讬讛诐 诇驻讬 砖讻诇 讗讻讬诇转 砖讘转 注砖讜 讻拽讘注 讬爪讗 砖讘转 讞讝专讜 诇讛讬转讬专谉 讗讘诇 讘诪讬讞讚 讗讜转诐 诇砖讘转 讛讜拽讘注讜 诪讚讘专讬讛诐 讜谞讗住专讜 诇注讜诇诐 讗驻讬' 讘讗讻讬诇转 注专讗讬 注讚 砖讬注砖专. 讛专讬 砖诇讗 讛诪专讬讞 转讘讜讗转讜 讜谞拽讛 讗讜转讛 诪谉 讛诪讜抓 讜讛讻谞讬住讛 诇讘讬转 专讗讬讬转 驻谞讬 讛讘讬转 拽讜讘注. 讛专讬 砖讛讻谞讬住讛 讘诪讜抓 砖诇讛 讜谞拽讛 讗讜转讛 讬驻讛 讜讛谞讬讞讛 讘砖拽讬诐 讜讘转讬讘讜转 讜诇讗 注砖讛 诇讛 诪讬专讜讞 讛专讬 讝讜 驻讟讜专讛 诇注讜诇诐 讜讗讬 讗讬驻砖专 诇讛 诇注讜诇诐 诇讘讜讗 诇讻诇诇 讞讬讜讘 讜讝讜 讻讬讜谉 砖讗讬 讗讬驻砖专 诇讛 诇注讜诇诐 诇讘讜讗 诇讻诇诇 讞讬讜讘 讛讜转专讛 诇讙诪专讬 讗驻讬诇讜 讘讗讻讬诇转 拽讘注: 



谞讬诪讗 讘讜专讗 驻专讬 讛讝讬转. 诪砖诪注 驻讬专讗 讜驻讬专讗 讙讜驻讬讛 讝讬转 讗讬拽专讬 讜诪砖诪注 讛砖诪谉 讛讬讜爪讗 诪谉 讛讝讬转讬诐 讜讗讬谉 讗讜诪专讬诐 讻谉 讻诪讜 砖讗讬谉 讗讜诪专讬诐 讘讜专讗 驻专讬 讛讬讬谉 讛讬讜爪讗 诪谉 讛注谞讘讬诐 讻讬 讛讗讬诇谉 爪专讬讱 诇讛讝讻讬专: 讞诪专讗 住注讬讚. 驻讬专讜砖 住讜注讚 讗转 讛诇讘 讜诪讞讝拽讜, 讝讬讬谉 讛讜讗 诪诪注讟 讛专注讘 诪谉 讛讙讜祝 讗讘诇 讗讬谞讜 诪讞讝拽 讛诇讘 讜讬讬谉 诪讞讝拽讜 讜讝讛讜 讛诪住注讚 讻讚讻转讬' 讜住注讚讜 诇讘讻诐: 



讗讬 讛讻讬 谞讘专讱 注诇讬讛 讙' 讘专讻讜转 讜讻讜'. 讜讗"转 讜诪讬 注讚讬祝 诪诪讝讜谉 讙讜驻讬讛 讚讗诪专讬谞谉 诇拽诪谉 讗讬谉 驻专讜住讜转 拽讬讬诪讜转 讘转讞诇讛 讘讜专讗 诪讬谞讬 诪讝讜谞讜转 讜诇讘住讜祝 讘专讻讛 讗讞转 诪注讬谉 砖诇砖, 讬砖 诇讜诪专 讚讻讬讜谉 讚讗砖转谞讬 诇注讬诇讜讬讗 讚讜诪讬讗 讚驻转 讜拽讘注讜 诇讜 讘专讻讛 诇讻转讞诇讛 讘驻谞讬 注爪诪讜 诪砖讜诐 讞砖讬讘讜转讜 讛讜讛 住"讚 诇诪讬诪专 讚诇讗讞专讬讜 谞诪讬 谞讘专讱 砖诇砖 讘专讻讜转 讚讜诪讬讗 讚驻转. 诪驻讬 诪讜专讬 谞专"讜: 



讛讬讻讬 讚诪讬 讗讬 讚拽讗 砖转讬 诇讬讛. 驻讬专讜砖 讘注讬谞讬讛 讗讝讜拽讬 拽讗 诪讝讬拽 诇讬讛, 驻讬专讜砖 讛讗讬 诪驻住讬讚 讛砖诪谉 讛讜讗 讜讞砖讜讘 讻诪讝讬拽 讜诇讗 讞砖讬讘讗 讛谞讗讛 讻诇诇 讻讚转谞谉 诇讙讘讬 转专讜诪讛 讚诪砖诇诐 讗转 讛拽专谉 讜诇讗 讞讜诪砖, 驻讬专讜砖 讚讗讬谉 讞讜诪砖 讗诇讗 讘谞讛谞讛 讚讛转讜专讛 讗诪专讛 讗讬砖 讻讬 讬讗讻诇 拽讜讚砖 驻专讟 诇诪讝讬拽 讜诪谉 讛讚讬谉 诪讝讬拽 诇讛拽讚砖 驻讟讜专 讗诇讗 讚专讘谞谉 讞讬讬讘讜讛讜 讘拽专谉 讻砖讬砖 诇讜 讘注诇讬诐 讻讙讜谉 讚讗转讗 诇讬讚 讻讛谉 讗讘诇 讜讚讗讬 讗讬 诇讗 讗转讗 诇讬讚讗 讚讻讛谉 讘诇讗讜 讛讻讬 谞诪讬 驻讟讜专 讚诪诪讜谉 砖讗讬谉 诇讜 转讜讘注讬诐 讛讜讗. 讜诪砖谞讬 讻讙讜谉 讚砖转讬 诇讬讛 注诇 讬讚讬 讗谞讬讙专讜谉. 驻讬专讜砖 砖诪注专讘 讛砖诪谉 注诐 住讬诇拽讗 讜讻讬 讛讗讬 讙讜谞讗 讗讜专讞讗 讚讗讬谞砖讬 讛讜讗 讜讻讚专讱 讛谞讗转讜 讛讜讗:





讛诪讗讬专讬

专讗讜讬 诇讜 诇讗讚诐 诇注砖讜转 诪诇讗讻转讜 注专讗讬 讜转讜专转讜 拽讘注, 讜诪讻诇 诪拽讜诐 讗讬谉 诇讜 诇讛转专砖诇 砖诇讗 诇注住讜拽 讘诪诇讗讻转讜 讻诇诇 讗诇讗 砖讬注砖谞讛 注专讗讬 讜讬注砖讛 转讜专转讜 拽讘注 讜讛讜讗 砖谞讗' 诇讗 讬诪讜砖 住驻专 讛转讜专讛 讜讻讜' 讬讻讜诇 讚讘专讬诐 讻讻转讘谉 转"诇 讜讗住驻转 讚讙谞讱 讗诇讗 讛转谞讛讙 讘讛诐 诪谞讛讙 讚专讱 讗专抓 讻诇讜诪专 砖转砖转讚诇 讻驻讬 诪讛 砖讬讞讬讬讘 讛讛讻专讞 讜诇讗 砖转砖拽讬注 讻诇 讛砖转讚诇讜转讱 讘讗诇讜 讛注谞讬谞讬诐, 讜诇注讜诇诐 讗诐 讬讜讻诇 讬拽讘注 讝诪谉 诇讛讻讬谉 爪专讻讬 讘讬转讜 讻讚讬 砖诇讗 讬讟专讜讚 讘讛诐 讻诇 讛砖谞讛 讛讜讗 砖讗诪专讜 讘讻讗谉 注诇 讗讞讚 诪讞讻诪讬讛诐 砖讛讬讛 讗讜诪专 诇转诇诪讬讚讬讜 讘诪讟讜转讗 诪讬谞讬讬讻讜 讘讬讜诪讬 谞讬住谉 讜讬讜诪讬 转砖专讬 诇讗 转讬转讜 诇讘讬 专讘 讚诇讗 转讬讟专讚讜 讻讜诇讛 砖转讗, 讜讻诇 砖转讜专转讜 拽讘注 讜诪诇讗讻转讜 注专讗讬 讬讛讗 讘讟讜讞 砖讝讜 讜讝讜 转转拽讬讬诐 讘讬讚讜:



讻讘专 讗诪专谞讜 砖讗讬谉 讛讟讘诇 谞拽讘注 诇诪注砖专 讗注"驻 砖谞诪专讞 注讚 砖讬讻谞住 诇讘讬转 讚专讱 讛驻转讞 诪讻诇 诪拽讜诐 爪专讬讱 砖转讚注 砖讻诪讜 砖讛讘讬转 拽讜讘注 讻讱 讛讞爪专 拽讜讘注转 砖诪砖谞讻谞住 诇讞爪专 讚专讱 讛砖注专 讜讛讜讗 讛谞拽专讗 讚专讱 讟专住拽诪讜谉 讛讜拽讘注 诇诪注砖专 讗注"驻 砖诇讗 谞讻谞住 诇讘讬转 讗诇讗 砖讗讬谉 讻诇 讛讞爪专讜转 砖讜讜转 讘讚讘专 讝讛 讻诪讜 砖讬转讘讗专 讘诪拽讜诪讜 讜讻谉 爪专讬讱 砖转讚注 砖讗住讜专 诇讛注专讬诐 讜诇讛讻谞讬住讜 讚专讱 讙讙讜转 讜拽专驻讬驻讜转 讻讚讬 诇讛驻讟专 诪谉 讛诪注砖专 注诇 讛讚专讱 砖讘讬讗专谞讜 讘讛讻谞住讛 讘诪讜抓 砖诇讛, 讗诇讗 砖诪讻诇 诪拽讜诐 讗诐 注砖讛 讻谉 诇讗 谞转讞讬讬讘 注讚讬讬谉 讘诪注砖专 讻诪讜 砖讘讬讗专谞讜, 讜讬砖 诪驻专砖讬诐 砖讻诇 砖谞诪专讞 讛讜拽讘注 讘诇讗 专讗讬讬转 驻谞讬 讛讘讬转 砖讛诪专讜讞 讜讛讜讗 讙诪专 注砖讬讬转 讛讻专讬 讗讞专 讝专讬讬讛 砖讛讜讗 讘讛讞诇拽转 讛讻专讬 讘专讞转 拽讜讘注 讗祝 讘诇讗 讛讻谞住讛 讚专讱 讛驻转讞 讜讛讜讗 讟讘诇 讛讙诪讜专 讜讛讜讗 谞拽专讗 讙专谞讜 诇诪注砖专, 讜讗诐 诇讗 诪讬专讞 专讗讬讬转 驻谞讬 讛讘讬转 拽讜讘注转 讗诇讗 讗诐 讻谉 诪讻谞讬住讛 讘诪讜抓 讜讗诐 诪专讞讛 讗讞专 讻谉 讛讜拽讘注, 讛讗 讗诐 讛讻谞讬住讛 讚专讱 讛驻转讞 讜谞拽专讛 诪谉 讛诪讜抓 砖讗讬 讗驻砖专 注讜讚 讘诪讬专讜讞 驻讟讜专讛 诇注讜诇诐 讜讝讜 讜讚讗讬 讗祝 诇砖讟转谞讜 讻讱 讛讬讗 讗诇讗 砖讛专讗砖讜谞讛 专"诇 诇讛讬讜转 讛诪讬专讜讞 拽讜讘注 诪谉 讛转讜专讛 讘诇讗 专讗讬讬转 讛讘讬转 诇讗 砖诪注谞讜 讗诇讗 砖讗诐 讛讻谞讬住讛 讜诪讬专讞 讗讞专 讻谉 讛讜拽讘注 讗讘诇 讗讬谉 诪讬专讜讞 诇讘讚讜 拽讜讘注 讗诇讗 诇诪讬 砖讗讬谉 讻讜谞转讜 诇讛讻谞讬住谉 讘讘讬转讜 讗诇讗 诇诪讻专谉 讘讙讜专谉:



讻讘专 讘讬讗专谞讜 注诇 讛讬讬谉 砖诪转讜讱 讞砖讬讘讜转讜 拽讘注 诇讜 讘专讻讛 讘驻谞讬 注爪诪讜 讜讞砖讬讘讜转讜 讛讜讗 砖讛讜讗 讝谉 讜住讜注讚 讗转 讛诇讘 讻驻转 注爪诪讜, 讜诪讻诇 诪拽讜诐 讗讬谉 诪讘专讻讬谉 诇讗讞专讬讜 讙' 讘专讻讜转 讛讜讗讬诇 讜讗讬谉 讗讚诐 拽讜讘注 住注讜讚转讜 注诇讬讜, 讜讻谉 讛讚讬谉 讘转诪专讬诐 砖讗诪专谞讜 注诇讬讛诐 砖讛诐 讝谞讬诐 讜住讜注讚讬诐 讛讜讗讬诇 讜讗讬谉 讚专讱 诇拽讘讜注 住注讜讚讛 讘讛诐, 讜讗驻讬诇讜 专爪讛 讝讛 诇拽讘讜注 住注讜讚转讜 讘讬讬谉 讗讜 讘转诪专讬诐 讘讟诇讛 讚注转讜 讗爪诇 讻诇 讗讚诐, 讜诪讻诇 诪拽讜诐 讘讚讬注讘讚 讬爪讗 注诇 讛讬讬谉 讜注诇 讛转诪专讬诐 讘讙' 讘专讻讜转 讗讘诇 转讗谞讬诐 讜注谞讘讬诐 讜砖讗专 诪讬谞讬诐 讗注"驻 砖讝谞讬谉 专"诇 砖诪诪注讟讬诐 讛专注讘 讛讜讗讬诇 讜讗讬谉 住讜注讚讬诐 讗转 讛诇讘 砖讬讛讗 砖讘注 讜讞讝拽 讘讻讱 讗驻讬诇讜 讘讚讬注讘讚 诇讗 讬爪讗 讗诇讗 讘讘专讻讛 讗讞转 诪注讬谉 讙' 讗讘诇 诇讗 讘讙' 讘专讻讜转:



讗注"驻 砖讗诪专谞讜 讘讬讬谉 讜转诪专讬诐 砖讝谞讬谉 讜住讜注讚讬谉 讜砖讗专 讛讚讘专讬诐 讗讬谞谉 住讜注讚讬诐 诪讻诇 诪拽讜诐 讻诇 讛讚讘专讬诐 讝谞讬谉 讛诐, 讜诪讬 砖讗诪专 讻诇 讛讝谉 拽讜谞诐 注诇讬 讗住讜专 讘讻诇 讛讚讘专讬诐 讞讜抓 诪谉 讛诪讬诐 讜诪谉 讛诪诇讞 讗讘诇 讗诐 讗诪专 讛讝谉 讜讛住讜注讚 诇讗 谞讗住专 讘驻讬专讜转 讗诇讗 讘讬讬谉 讜转诪专讬诐 讗讬谞诐 诪讝讜谉 讜讗讬谞讜 讗住讜专 讗诇讗 讘诪讛 砖诪讘专讻讬谉 注诇讬讜 讘讜专讗 诪讬谞讬 诪讝讜谞讜转 讻讙讜谉 讞诪砖转 讛诪讬谞讬诐 讜讗讜专讝 讜讚讜讞谉 注诇 讚注转 拽爪转 讻诪讜 砖讬转讘讗专:



讛砖讜转讛 砖诪谉 讝讬转 诇讘讚讜 讛谉 诇专驻讜讗讛 讻讙讜谉 讞讜砖砖 讘讙专讜谞讜 讛谉 砖诇讗 诇专驻讜讗讛 讗讬谞讜 诪讘专讱 讻诇诇 砖讗讬谉 讻讗谉 砖讜诐 讛谞讗讛 讜讗讚专讘讛 诇注谞讬谉 讛讝谞讛 诪讬讛讗 诪讝讬拽 讛讜讗 诇讙讜驻讜, 讜讬砖 诪驻专砖讬诐 讗讝讜拽讬 诪讝讬拽 诇讬讛 讛讗讚诐 诇砖诪谉 专"诇 砖讛讜讗 诪驻住讬讚讜 讗讞专 砖讗讬谞讜 谞讛谞讛 诪诪谞讜 讜讻谉 驻专砖讜讛讜 讙讚讜诇讬 讛诪驻专砖讬诐, 讜讗诐 讛讜讗 讗讜讻诇讜 讘驻转 讗讜 讘转讘砖讬诇 讗讬谞讜 诪讘专讱 注诇讬讜 讻诇诇 砖讛专讬 讛驻转 讗讜 讛转讘砖讬诇 注讬拽专 讜注诇讬讜 讛讜讗 诪讘专讱, 讜讗诐 砖讜转讛讜 砖诇讗 讘专驻讜讗讛 注诇 讬讚讬 讗谞讙专讜谉 讜讛讜讗 诪讬抓 砖诇 住诇拽讗 砖讛讬讜 诪砖讬诪讬谉 讘讜 砖诪谉 讛专讘讛, 讜讬砖 诪驻专砖讬诐 讘讜 讛诪讬诐 砖谞转讘砖诇讛 讛住诇拽讗 讘讛诐 讗诇讗 砖诇讚注转谞讜 讗讬谉 诪讘专讻讬谉 讘讝讛 讘"驻 讛讗讚诪讛 讻诪讜 砖谞讘讗专, 讗诇讗 砖注讬拽专 讛驻讬' 注诇 诪讬抓 讛住诇拽讗 讛专讬 讗谞讙专讜谉 注讬拽专 讜诪讘专讱 注诇 诪讬抓 讛住诇拽讗 讘"驻 讛讗讚诪讛 讜诇讗 注诇 讛砖诪谉 讜讗诐 讛讜住讬祝 讘砖诪谉 注讚 砖讛讬讛 讛砖诪谉 注讬拽专 讜讗诐 讛讜住讬祝 讘砖诪谉 注讚 砖讛讬讛 讛砖诪谉 注讬拽专 讗讬谞讜 诪讘专讱 讻诇诇 砖讗祝 讛讗谞讙专讜谉 讘讟诇 讗爪诇讜, 讜讬砖 讞讜诇拽讬诐 诇讜诪专 砖讗祝 讝讛 讗谞讙专讜谉 注讬拽专 讜诪讘专讱 注诇讬讜 讜讗诐 砖讜转讛讜 诇专驻讜讗讛 注诇 讬讚讬 讗谞讙专讜谉 讝讛, 讜诪驻谞讬 讛专驻讜讗讛 讛讜讗 诪讜住讬祝 讘讜 讘砖诪谉 注讚 砖讛砖诪谉 注讬拽专 讜砖讬砖 讘谉 讛谞讗转 讟注诐 诪注讟 诪讘专讱 注诇 讛砖诪谉 讜讘专讻讛 砖诇讜 讘"驻 讛注抓, 讝讜 讛讬讗 砖讬讟转谞讜 讘砖诪讜注讛 讝讜 讜讬砖 讞讜诇拽讬谉 讘讛 讘拽爪转 讚讘专讬诐, 讜讗祝 讙讗讜谞讬 讛专讗砖讜谞讬诐 讞诇拽讜 讘砖诪谉 注诇 讬讚讬 讗谞讙专讜谉 讛讙"讛 [讻谉 讛讜讗 讘专砖讘"讗 讘砖诐 专讘 讛讗讬 讙讗讜谉 讝"诇 讜砖诐 诪讘讜讗专 讟注诪讜 讜谞讬诪讜拽讜] 讘讬谉 讞讜诇 诇砖讘转 砖讘砖讘转 诪讘专讱 注诇讬讜 讘讜专讗 驻专讬 讛注抓 讜讘讞讜诇 讗讬谞讜 诪讘专讱 注诇讬讜, 讜讗讬谉 讗诇讜 讚讘专讬诐 砖诇 讟注诐 讗诇讗 砖注讬拽专 讛讚讘专讬诐 讻砖讬讟转谞讜, 讜讻诇 诪讛 砖讗诪专谞讜 砖讗讬谞讜 诪讘专讱 讻诇诇 讚讜拽讗 讘专讻转 讛砖诪谉 讗讘诇 砖讛讻诇 诪讘专讱 讜讻谉 讻转讘讜讛 讙讚讜诇讬 讛诪讞讘专讬诐, 讜讬砖 讗讜诪专 砖讗祝 砖讛讻诇 讗讬谞讜 诪讘专讱 讜讻谉 讻诇 诪讛 砖谞注砖讛 诇专驻讜讗讛 讗诐 讬砖 讘讜 讛谞讗转 讟注诐 拽爪转 讻讙讜谉 诪专拽讞讜转 讛注讜砖讬诐 诇讞讜诇讛 诪讘专讱 注诇 讛注讬拽专 砖讘讜, 讜讛专驻讜讗讜转 讛诪专讜转 砖讗讬谉 砖讜诐 讛谞讗讛 讘讗讻讬诇转谉 讗讬谞讜 诪讘专讱 讻诇诇, 讜讘诪讬诐 讬砖 讗讜诪专 讛讜讗讬诇 讜讗讬谉 讛谞讗转谉 诪专讜讘讛 讻诇 砖诇专驻讜讗讛 讗讬谞讜 诪讘专讱, 讜诇讬 谞专讗讛 砖讻诇 砖讛讞讜诇讛 砖讜转讛 诇爪诪讗讜 诪讘专讱 注诇讬讜 讜讗驻讬诇讜 讘诪讬诐:



讝专 砖讗讻诇 转专讜诪讛 讘砖讜讙讙 诪砖诇诐 拽专谉 讜讞讜诪砖 讜诪讘讬讗 讗砖诐 讛谉 讘讗讻讬诇讛 讘讚讘专 讛专讗讜讬 诇讗讻讬诇讛 讘讬谉 讘砖转讬讛 讘讚讘专 讛专讗讜讬 诇砖转讬讛 讘讬谉 讘住讬讻讛 讘讚讘专 讛专讗讜讬 诇住讬讻讛:



砖转讛 砖诪谉 砖诇 转专讜诪讛 讛讜讗讬诇 讜砖转讬讬转 讛砖诪谉 讗讬谞讛 诪爪讜讬讛 讜诇讗 注讜讚 讗诇讗 砖讛讜讗 诪讝讬拽 诇讜 诪砖诇诐 讗转 讛拽专谉 讗讘诇 诇讗 讗转 讛讞讜诪砖 讜讗祝 讛拽专谉 讬砖 讗讜诪专 砖诪谉 讛转讜专讛 驻讟讜专 讗驻讬诇讜 讘讗 诇讬讚 讻讛谉, 讗诇讗 砖讞讻诪讬诐 讞讬讬讘讜讛讜 讘拽专谉 讗讞专 砖讘讗 诇讬讚 讛讻讛谉, 讛讙"讛 [ 讚讘专讬讜 转诪讜讛讬谉 诪"讟 讬驻讟讜专 讘转专讜诪讛 砖讘讗 诇讬讚 讻讛谉, 讻讬讜谉 讚转专讜诪讛 谞讻住讬 讻讛谉 讻诪讘讜讗专 讘驻"讘 讚讘讻讜专讬诐 讗"讻 讛讜讬 讻诪讝讬拽 讗转 讛讛讚讬讜讟 讜讻谉 诪讘讜讗专 讘转讜住' 讘"拽 讚' 讝' 讚"讛 砖讜专 注"砖] 讜讻谉 讛讚讬谉 讘讻诇 砖讛讜讗 诪讝讬拽 讗转 讛讛拽讚砖 讗讘诇 驻讟讜专 讛讜讗 诪谉 讛讞讜诪砖, 讛讗 讗诐 住讱 讗驻讬诇讜 讘讬讬谉 讜砖诪谉 讻讗讞讚 诪砖诇诐 拽专谉 讜讞讜诪砖:





转讜住驻讜转 专讗"砖

讜讻转讬讘 讜讗住驻转 讚讙谞讱. 讜诪讜拽讬 诇讛 讘讝诪谉 砖注讜砖讬谉 专爪讜谞讜 砖诇 诪拽讜诐, 讜讛讗 诇拽诪谉 诪讜拽讬 诇讛 专' 砖诪注讜谉 讘谉 讬讜讞讗讬 讘讝诪谉 砖讗讬谉 注讜砖讬谉 专爪讜谞讜 砖诇 诪拽讜诐 讚拽讗诪专 讚诪诇讗讻转谉 谞注砖讬转 注"讬 注爪诪谉, 讜讬"诇 讚讜讚讗讬 讘爪讚讬拽讬诐 讗讬讬专讬 拽专讗 讚讛讗 讻转讬讘 讜讛讬讛 讗诐 砖诪讜注 讗诇讗 讗讬谞诐 爪讚讬拽讬诐 讙诪讜专讬诐 砖讬讛讬讜 专讗讜讬谉 砖转注砖讛 诪诇讗讻转谉 注"讬 讗讞专讬诐, 讗"谞 专' 讞谞讬谞讗 讘专 驻驻讗 讚专讬砖 诇讬讛 诇拽专讗 讻专' 讬砖诪注讗诇 讚诪讜拽讬 拽专讗 讘爪讚讬拽讬诐 讙诪讜专讬诐:



讜讗住驻转 讚讙谞讱 (谞讛讜讙) [讛谞讛讙] 讘讛诐 诪谞讛讙 讚专讱 讗专抓. 讜专"讬 讛讬讛 讗讜诪专 讚讚专讱 讗专抓 拽讘注 讬讜转专 诪转诇诪讜讚 [转讜专讛] 讚转谞谉 讘诪住' 讗讘讜转 [驻"讘 诪"讘] 讬驻讛 转"转 注诐 讚专讱 讗专抓 讗诇诪讗 讚专讱 讗专抓 注讬拽专 讻讚讚讬讬拽 讘讬讘诪讜转 讘驻' 讛讞讜诇抓 [讚祝 诇"讞:] 诪讚拽转谞讬 讬讞诇讜拽讜 讬讜专砖讬 讛讘注诇 注诐 讬讜专砖讬 讛讗讘 砖"诪 讬讜专砖讬 [讛讗讘] 注讬拽专, 讜讗讬谉 谞专讗讛 诇讛"专 讗诇讞谞谉 讚讗诪专讬谞谉 讛讻讗 专讗砖讜谞讬诐 注砖讜 转讜专转谉 拽讘注 讜诪诇讗讻转谉 注专讗讬 讜转谞谉 讘诪"讞 讚讘专讬诐 讛转讜专讛 谞拽谞讬转 讘诪讬注讜讟 讚专讱 讗专抓 讜转谞谉 讻诇 转讜专讛 砖讗讬谉 诪诇讗讻讛 诇住讜祝 讘讟诇讛 讜讙讜专专转 注讜谉, 讜讬砖 诇讚拽讚拽 诪讚拽讗诪专 注诪讛 诪讻诇诇 砖讛转讜专讛 注讬拽专, 讜讘讛讞讜诇抓 诇讗 讚讬讬拽 讗诇讗 诪讬讬转讜专 诪砖谞讛 讚拽转谞讬 讬讞诇讜拽讜 讬讜专砖讬 讛讘注诇 注诐 讬讜专砖讬 讛讗讘 讜诇讗 拽转谞讬 讬讞诇讜拽讜 住转诪讗 讗诇诪讗 讬讜专砖讬 讛讗讘 讛讜讜 注讬拽专:



专' 砖诪注讜谉 讗讜诪专 讗驻砖专 讗讚诐 讞讜专砖 讜讻讜'. 诇讗讜 诪砖讜诐 讚住讘专 专' 砖诪注讜谉 砖讛讜讗 讞讬讬讘 讻诇 讛讬讜诐] 讚讛讗 讗讬讛讜 讗诪专 讘驻' 砖转讬 讛诇讞诐 [讚祝 爪"讟:] 讘诪谞讞讜转 讚讗驻讬诇讜 诇讗 拽专讗 讗诇讗 拽"砖 砖讞专讬转 讜注专讘讬转 拽讬讬诐 诪爪讜转 诇讗 讬诪讬砖 住驻专 讛转讜专讛 讛讝讛 诪驻讬讱:



讚专讱 讟专拽住诪讜谉. 驻讬' 讚专讱 砖注专 讜讟专拽 诇砖讜谉 住讙讬专讛 讻诪讜 [讚祝 讻"讞 注"讘] 讟专讜拽讬 讙诇讬, 讜讘注专讜讱 驻讬' 讟专拽住诪讜谉 讻诇讜诪专 讚专讱 讬专拽 砖讻谉 讗讬谉 诪拽驻讬讚讬谉 诇讛讻谞讬住讜 讚专讱 讛讘讬转 诇驻讬 砖讗讬谞讜 讞讬讬讘 讘诪注砖专. 讜诇讗 谞讛讬专讗 讚讬专拽 谞诪讬 讞讬讬讘 讘诪注砖专 诪讚专讘谞谉:



注讚 砖讬专讗讛 驻谞讬 讛讘讬转. 讛拽砖讛 专"转 诪讚转谞谉 讘驻' 讬讜爪讗 讚讜驻谉 [诪"讝:] 讗讬讝讛讜 讞爪专 砖拽讜讘注 诇诪注砖专 讞爪专 爪讜专讬转, 讜注讜讚 转谞谉 [转专讜诪讜' 驻"讞 诪"讙] 讜诪讬讬转讬 诇讛 讘驻' 讛诪讘讬讗 讬讬谉 [讘讬爪讛 讚祝 诇"讛 注"讗] 讛讬讛 讗讜讻诇 讘讗砖讻讜诇 讜谞讻谞住 诪讙讬谞讛 诇讞爪专 专' [讗诇讬注讝专 讗讜诪专 讬讙诪讜专 专' 讬讛讜砖注 讗讜诪专] 诇讗 讬讙诪讜专 讜讻谉 讬砖 诪砖谞讬讜转 讛专讘讛 讻讬讜爪讗 讘讗诇讜 砖诪讜讻讬讞讜转 砖讞爪专 拽讜讘注转, 讜转讬专抓 专"转 讚讻诇 讛谞讛讜 诪砖谞讬讜转 诇专' 讬谞讗讬 诪讚专讘谞谉 拽讗诪专讬 讗讘诇 诪讚讗讜专讬讬转讗 诇讗 诪讞讬讬讘 注讚 砖讬专讗讛 驻谞讬 讛讘讬转:



[讜讛专讬] 砖诪谉 讝讬转 讚讗砖转谞讬 诇注诇讜讬讗. 转讬诪讗 诪讗讬 讗砖转谞讬 诇注诇讜讬讗 讗讬讻讗 讻讬讜谉 砖砖讜转讛讜 谞拽专讗 诪讝讬拽 讜驻讟讜专 诪谉 讛讞讜诪砖, 讜讬"诇 讻讬讜谉 讚讗砖转谞讬 诇注诇讜讬讗 注"讬 讗谞讬讙专讜谉 讜诪讬 砖讞砖 讘讙专讜谞讜 谞讛谞讛 诪诪谞讜 诇专驻讜讗讛 讗砖转谞讬 诇注诇讜讬讗 拽专讬谞谉 讘讬讛:



讜讛讗诪专 专讘 讬讛讜讚讛 [讜讻讜'] 砖诪谉 讝讬转 诪讘专讻讬谉 注诇讬讜 讜讻讜'. 讜诪诪转谞讬转讬谉 讚拽转谞讬 讞讜抓 诪谉 讛讬讬谉 诇讗 讘注讬 诇讗拽砖讜讬讬 诪砖讜诐 讚诪爪讬 诇诪讚讞讬 讗讬谉 诇诪讚讬谉 诪谉 讛讻诇诇讜转 讗驻讬诇讜 讘诪拽讜诐 砖谞讗诪专 讘讛诐 讞讜抓:



讛砖讜转讛 砖诪谉 砖诇 转专讜诪讛 诪砖诇诐 讗转 讛拽专谉. 转讬诪讗 讚诪砖诪注 讛讻讗 讚讛诪讝讬拽 讗转 讛拽讚砖 讗讜 讗转 讛转专讜诪讛 诪砖诇诐 讗转 讛拽专谉 讜讻谉 诪爪讬注讗 驻专拽 讛砖讜讗诇 [讚祝 爪"讟 注"讘] 讙讘讬 讛讗讬 诪讗谉 讚讙讝诇 讞讘讬爪讗 讚转诪专讬 诪讞讘专讬讛 讜讻讜' 诪讛 砖讗讬谉 讻谉 讘诪讝讬拽 讚诇讗 诪砖诇诐 讞讜诪砖讗 讚讗诪专 诪专 讗讬砖 讻讬 讬讗讻诇 拽讚砖 驻专讟 诇诪讝讬拽 砖讗讬谞讜 诪砖诇诐 讞讜诪砖 讗讘诇 拽专谉 诪讞讬讬讘, 讜拽砖讛 诪讛讗 讚讗诪专讬谞谉 讘诪注讬诇讛 驻专拽 讛谞讛谞讛 [讚祝 讬"讞:] 讗祝 讛拽讚砖 讻诇 诪讬讚讬 讚讘专 讗讻讬诇讛 讻讬 诪讝讬拽 诇讬讛 驻讟讜专 砖谞讗诪专 讜讗讬砖 讻讬 讬讗讻诇 拽讚砖 驻专讟 诇诪讝讬拽 讗诇诪讗 诪砖诪注 讚诪讝讬拽 驻讟讜专 诇讙诪专讬 讜讻谉 讘驻"拽 讚讘"拽 [讚祝 讟' 注"讗] 讜讘驻专拽 讛谞讝讬拽讬谉 [讚祝 诪"讟 注"讗] 讙讘讬 诇讗 讘讗 讛讻转讜讘 讗诇讗 诇讙讘讜转 诇谞讝拽讬谉 诪谉 讛注讬讚讬转 讜拽"讜 诇讛拽讚砖, 讜讬"诇 讚诪谉 讛转讜专讛 驻讟讜专 诇讙诪专讬 讜诪讚专讘谞谉 讞讬讬讘讜讛讜:





砖讬讟讛 诪拽讜讘爪转

诪讗讬 讞讘专 讛讜讗 诇讗讬砖 诪砖讞讬转 - 驻讬专讜砖 讚讗讬 讻驻砖讟讬讛 诪讗讬 拽讗诪专 驻砖讬讟讗 讚诪讗谉 讚注讘专 注讘讬专讛 讞讘专 讛讜讗 诇诪讗谉 讚注讘专 注讘讬专讛 讗诇讗 讜讚讗讬 诇讗讬砖 诪住讜讬诐 拽讗诪专:


讜讘讝诪谉 砖讗讬谉 讬砖专讗诇 注讜砖讬谉 专爪讜谞讜 砖诇 诪拽讜诐 - 讻诇讜诪专 讘砖诇讬诪讜转:


诪诇讗讻转谉 注讜砖讬谉 注诇 讬讚讬 注爪诪谉 讚讻转讬讘 讜讗住驻转 讚讙谞讱 - 讜讗祝 注诇 讙讘 讚诇注讬诇 诪讛讗讬 拽专讗 讻转讬讘 讜讛讬讛 讗诐 砖诪讜注 转砖诪注讜 讘专讗砖 讛驻专砖讛 拽讗讬 讗讜谞转转讬 诪讟专 讗专爪讻诐 讘注转讜 讗讘诇 讜讗住驻转 讚讙谞讱 诪讻诇 诪拽讜诐 讻讬讜谉 砖讬砖诪注讜 讻诇诇 诪讚诇讗 讻转讬讘 讜讗住驻转 讚讙谞讱 注诇 讬讚讬 讗讞专讬诐 :


讚专讱 讟专拽住诪讜谉 - 驻讬专讜砖 讟专拽 砖注专.住讬诪讜谉 讘讬转:


讚讗诪专 专' 讬谞讗讬 讗讬谉 讛讟讘诇 诪转讞讬讬讘 讘诪注砖专 注讚 砖讬专讗讛 驻谞讬 讛讘讬转 - 驻讬专讜砖 诪讚讗讜专讬讬转讗 拽讗诪专 讗讘诇 诪讚专讘谞谉 讗驻讬诇讜 专' 讬谞讗讬 诪讜讚讛 讚讞爪专 拽讜讘注转. 讜讚讬谞讬 转讘讜讗讛 注讚 砖诇讗 讛讘讬讗讛 砖诇讬砖 讗讬谞讛 讘转讜专转 诪注砖专 讻诇诇 讗诇讗 讚讬谞讛 讻讚砖讗讬诐. 诪砖讛讘讬讗讛 砖诇讬砖 讛专讬 讛讬讗 讘转讜专转 诪注砖专 讜砖注讛 讝讜 谞拽专讗转 注讜谞转讛 诇诪注砖专. 讜驻讬专讜转 讙诐 讻谉 讬砖 诇讛诐 注讜谞讛 诇诪注砖专 讻诇 讗讞讚 诇驻讬 注谞讬谞讜 讻讚讗讬转讗 讘诪注砖专. 讜讗讞专 注讜谞讛 讝讜 讗诐 讚砖 讗讜转讛 讜讘专专 讗讜转讛 诪诪讜抓 砖诇讛 讜注砖讛 诪诪谞讛 讻专讬 讜讛讞诇讬拽 驻谞讬讛 讘专讞转 讜讝讛 谞拽专讗 诪讬专讜讞 讛讜拽讘注讛 诇诪注砖专 诇驻讬 砖谞讙诪专讛 诪诇讗讻转讛 诇讙诪专讬. 讜砖注讛 讝讜 谞拽专讗转 讙专谞讛 诇诪注砖专 讜讛讗讜讻诇 诪诪谞讛 讻讝讬转 讞讬讬讘 诪讬转讛 讘讬讚讬 砖诪讬诐. 讜砖讗专 驻讬专讜转 讬砖 诇讛诐 注谞讬谉 砖讛讜讗 诇讛诐 讻注讬谉 讙讜专谉 诇讛拽讘注 诇诪注砖专 讻诇 讗讞讚 诇驻谞讬 注谞讬谞讜. 讜拽讜讚诐 诇讝诪谉 讝讛 诪讜转专讬谉 讘讗讻讬诇转 注专讗讬 诪讚讘专讬讛诐 讜诪谉 讛转讜专讛 讗驻讬诇讜 讘讗讻讬诇转 拽讘注 诇驻讬 砖诇讗 讛讜拽讘注讜. 讜讘砖讘转 讗住讜专 讗驻讬诇讜 讗讻讬诇转 注专讗讬 诪讚讘专讬讛诐 诇驻讬 砖讻诇 讗讻讬诇转 砖讘转 注砖讜 讻拽讘注. 讬爪讗 砖讘转 讞讝专讜 诇讛讬转讬专谉. 讗讘诇 讘诪讬讞讚 讗讜转诐 诇砖讘转 讛讜拽讘注讜 诪讚讘专讬讛诐 讜谞讗住专讜 诇注讜诇诐 讗驻讬诇讜 讘讗讻讬诇转 注专讗讬 注讚 砖讬注砖专. 讛专讬 砖诇讗 讛诪专讬讞 转讘讜讗转讜 讜谞拽讛 讗讜转讛 诪谉 讛诪讜抓 讜讛讻谞讬住讛 诇讘讬转 专讗讬讬转 驻谞讬 讛讘讬转 拽讜讘注. 讛专讬 砖讛讻谞讬住讛 讘诪讜抓 砖诇讛 讜谞拽讛 讗讜转讛 讬驻讛 讜讛谞讬讞讛 讘砖拽讬诐 讜讘转讬讘讜转 讜诇讗 注砖讛 诇讛 诪讬专讜讞 讛专讬 讝讜 驻讟讜专讛 诇注讜诇诐 讜讗讬 讗讬驻砖专 诇讛 诇注讜诇诐 诇讘讜讗 诇讻诇诇 讞讬讜讘. 讜讝讜 讻讬讜谉 砖讗讬 讗讬驻砖专 诇讛 诇注讜诇诐 诇讘讜讗 诇讻诇诇 讞讬讜讘 讛讜转专讛 诇讙诪专讬 讗驻讬诇讜 讘讗讻讬诇转 拽讘注:


谞讬诪讗 讘讜专讗 驻专讬 讛讝讬转 - 诪砖诪注 驻讬专讗 讜驻讬专讗 讙讜驻讬讛 讝讬转 讗讬拽专讬. 讜诪砖诪注 讛砖诪谉 讛讬讜爪讗 诪谉 讛讝讬转讬诐 讜讗讬谉 讗讜诪专讬诐 讻谉 讻诪讜 砖讗讬谉 讗讜诪专讬诐 讘讜专讗 驻专讬 讛讬讬谉 讛讬讜爪讗 诪谉 讛注谞讘讬诐 讻讬 讛讗讬诇谉 爪专讬讱 诇讛讝讻讬专:


讞诪专讗 住注讬讚 - 驻讬专讜砖 住讜注讚 讗转 讛诇讘 讜诪讞讝拽讜. 讝讬讬谉 讛讜讗 诪诪注讟 讛专注讘 诪谉 讛讙讜祝 讗讘诇 讗讬谞讜 诪讞讝拽 讛诇讘. 讜讬讬谉 诪讞讝拽讜 讜讝讛讜 讛诪住注讚 讻讚讻转讬讘 讜住注讚讜 诇讘讻诐:


讗讬 讛讻讬 谞讘专讱 注诇讬讛 砖诇讜砖 讘专讻讜转 讜讻讜' - 讜讗"转 讜诪讬 注讚讬祝 诪诪讝讜谉 讙讜驻讬讛 讚讗诪专讬谞谉 诇拽诪谉 讗讬谉 驻专讜住讜转 拽讬讬诪讜转 讘转讞诇讛 讘讜专讗 诪讬谞讬 诪讝讜谞讜转 讜诇讘住讜祝 讘专讻讛 讗讞转 诪注讬谉 砖诇砖. 讬砖 诇讜诪专 讚讻讬讜谉 讚讗砖转谞讬 诇注讬诇讜讬讗 讚讜诪讬讗 讚驻转 讜拽讘注讜 诇讜 讘专讻讛 诇讻转讞诇讛 讘驻谞讬 注爪诪讜 诪砖讜诐 讞砖讬讘讜转讜 讛讜讛 住诇拽讗 讚注转讬谉 诇诪讬诪专 讚诇讗讞专讬讜 谞诪讬 谞讘专讱 砖诇砖 讘专讻讜转 讚讜诪讬讗 讚驻转. 诪驻讬 诪讜专讬 谞专"讜:


讛讬讻讬 讚诪讬 讗讬 讚拽讗 砖转讬 诇讬讛 - 驻讬专讜砖 讘注讬谞讬讛:


讗讝讜拽讬 拽讗 诪讝讬拽 诇讬讛 鈥� 驻讬专讜砖 讛讗讬 诪驻住讬讚 讛砖诪谉 讛讜讗 讜讞砖讜讘 讻诪讝讬拽 讜诇讗 讞砖讬讘讗 讛谞讗讛 讻诇诇:


讻讚转谞谉 诇讙讘讬 转专讜诪讛 讚诪砖诇诐 讗转 讛拽专谉 讜诇讗 讞讜诪砖 - 驻讬专讜砖 讚讗讬谉 讞讜诪砖 讗诇讗 讘谞讛谞讛 讚讛转讜专讛 讗诪专讛 讗讬砖 讻讬 讬讗讻诇 拽讜讚砖 驻专讟 诇诪讝讬拽 讜诪谉 讛讚讬谉 诪讝讬拽 诇讛拽讚砖 驻讟讜专 讗诇讗 讚专讘谞谉 讞讬讬讘讜讛讜 讘拽专谉 讻砖讬砖 诇讜 讘注诇讬诐 讻讙讜谉 讚讗转讗 诇讬讚 讻讛谉 讗讘诇 讜讚讗讬 讗讬 诇讗 讗转讗 诇讬讚讗 讚讻讛谉 讘诇讗讜 讛讻讬 谞诪讬 驻讟讜专 讚诪诪讜谉 砖讗讬谉 诇讜 转讜讘注讬诐 讛讜讗:


讜诪砖谞讬 讻讙讜谉 讚砖转讬 诇讬讛 注诇 讬讚讬 讗谞讬讙专讜谉 - 驻讬专讜砖 砖诪注专讘 讛砖诪谉 注诐 住讬诇拽讗 讜讻讬 讛讗讬 讙讜谞讗 讗讜专讞讗 讚讗讬谞砖讬 讛讜讗 讜讻讚专讱 讛谞讗转讜 讛讜讗:





诪讛专砖"讗 - 讞讬讚讜砖讬 讛诇讻讜转

讘讚"讛 讻讗谉 讘讝诪谉 讻讜' 讚驻诇讬讙 诇讬讛 讗讛讗 讚诇拽诪谉 砖讘讗 诇驻专砖 诪讛 讘讬谉 注讜砖讬谉 讻讜' 注讻"诇 讘讬谉 注讜砖讬谉 专爪讜谞讜 砖诇 诪拽讜诐 讗讜 诇讗讜 讜讚讗讬 砖诪讞诇拽 谞诪讬 讛讻讗 讗诇讗 讚专"诇 讘讬谉 注讜砖讬谉 诪诇讗讻转 注爪诪谉 讗讜 讗讞专讬诐 注讜砖讬谉 诪诇讗讻转谉 讗讜 砖讛诐 注讜砖讬谉 诪诇讗讻转 讗讞专讬诐 讛讻讗 诇讗 诪讞诇拽 讘讛讜 讻讚诪讞诇拽 讘讛讜 诇拽诪谉 讜讚讜"拽:


讘讚"讛 讚专讱 讟专拽住诪讜谉 讻讜' 讗讘诇 诪讚专讘谞谉 讙诐 讞爪专 拽讜讘注转 讻讜' 注讻"诇 讚讗诇"讻 转拽砖讬 诇讬讛 讛讛讜讗 讚讬讜爪讗 讚讜驻谉 讜讚驻专拽 讞讘讬转 诇专讘讬 讬谞讗讬 讜注"砖 讘转讜住' 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 讜诇拽讞转讬  讗转 讚讙谞讬 讜讙讜'. 注谞讬谞讜 讻诪"砖 诇注讬诇 讚讛讻诇 讘专讗 诇讻讘讜讚讜 讜讻砖讗讬谉 注讜砖讬谉 专爪讜谞讜 讗讬谉 讝讛 讻讘讜讚讜 诇讬转谉 讗转 砖诇讜 诇讛诐 讜讻转讘讜 讛转讜住驻讜转 讻讗谉 讘讝诪谉 砖注讜砖讬谉 讻讜' 砖谞讗诪专 讜讗住驻转 讚讙谞讱 讜讗"转 讜讛讗 诇拽诪谉 讘讝诪谉 砖讗讬谉 讬砖专讗诇 注讜砖讬谉 讻讜' 讜注讬"诇 讚驻诇讬讙 讻讜' 注"砖 讜注讬讬谉 诪"砖 讘讝讛 讘讞讬讚讜砖讬 讛诇讻讜转: 


砖谞讗诪专  讜讗住驻转 讚讙谞讱 讜讙讜'. 讬砖 诇注讬讬谉 讘讝讛 讚讛讬讗讱 诪转讜拽诐 讛讗讬 拽专讗 讜讗住驻转 讚讙谞讱 讜讙讜' 讘讗讬谉 注讜砖讬谉 专爪讜谞讜 砖诇 诪拽讜诐 讛讗 诪驻讜专砖 讘讬讛 讜讛讬讛 讗诐 砖诪讜注 讜讙讜' 诇讗讛讘讛 讗转 讛' 讜讙讜' 讜注诇讛 拽讗讬 讜谞转转讬 诪讟专 讜讙讜" 讜讗住驻转 讚讙谞讱 讜讙讜' 讜讛讬驻讱 讘讗讬谉 注讜砖讬谉 专爪讜谞讜 砖诇 诪拽讜诐 讛砖诪专讜 诇讻诐 驻谉 讜讙讜' 讜诇讗 讬讛讬讛 诪讟专 讜讙讜' 讜讬"诇 讘讝讛 讻讚讘专讬 讛转讜住驻讜转 讚讜讚讗讬 讗讬讬专讬 拽专讗 讘注讜砖讬谉 专爪讜谞讜 砖诇 诪拽讜诐. 讗讘诇 讗讬谉 注讜砖讬谉 专爪讜谞讜 讻"讻 讚讗讬谞谉 爪讚讬拽讬诐 讙诪讜专讬诐 讚讗注"讙 讚讻转讬讘 讘讬讛 讜讛讬讛 讗诐 砖诪讜注 讜讙讜' 诇讗讛讘讛 讜讙讜' 诪讻诇 诪拽讜诐 诪讚讻转讬讘 讘讛讱 驻专砖讛 讘讻诇 诇讘讘讻诐 讜讘讻诇 谞驻砖讻诐 讜诇讗 讻转讬讘 谞诪讬 讜讘讻诇 诪讗讚讻诐 讻讚讻转讬讘 讘驻专砖转 砖诪注 讜讘讻诇 诪讗讚讱 诪砖诪注 诇讬讛 讚讗讬讬专讬 讛讻讗 讘讗讬谞谉 爪讚讬拽讬诐 讙诪讜专讬诐 讚讛讬讬谞讜 砖讗讬谞诐 爪讚讬拽讬诐 讘诪讗讚 讻讚讗诪专讬谞谉 讚讬砖 诇讱 讗讚诐 砖讞讘讬讘 诇讜 诪诪讜谞讜 讬讜转专 诪讙讜驻讜 讜注"讻 注讜谞砖谉 讘讚讘专 砖讘诪诪讜谉 砖讗讬谉 诪诇讗讻转谉 谞注砖讬转 注诇 讬讚讬 讗讞专讬诐 讜讚拽讗诪专 讜诇讗 注讜讚 讗诇讗 砖诪诇讗讻转 讗讞专讬诐 谞注砖讬转 注"讬 讻讜' 讛讬讬谞讜 讛讻转 讗讞专转 讚讗讬谉 注讜砖讬谉 专爪讜谞讜 砖诇 诪拽讜诐 讻诇诇 讻讚讻转讬讘 讜注讘讚转 讗转 讗讜讬讘讬讱 讜讻转讬讘 诇注讬诇 诪讬谞讬讛 转讞转 讗砖专 诇讗 注讘讚转 讗转 讛' 讜讙讜' 讜讗诇讜 谞注谞砖讜 讙诐 讘讙讜驻谉 砖诪诇讗讻转 讗讞专讬诐 谞注砖讛 注诇 讬讚谉: 


讛专讘讛  注砖讜 讻专"讬 讻讜'. 谞专讗讛 诇驻专砖 讚讜讚讗讬 讬砖 爪讚讬拽讬诐 讙诪讜专讬诐 讚诪拽讜讬诐 讘讛讜 砖诪诇讗讻转 注爪诪谉 谞注砖讬转 注"讬 讗讞专讬诐 讗诇讗 讚诪注讟讬诐 讛诪讛 讻讚讗诪专 专砖讘"讬 讙讜驻讬讛 讘驻' 诇讜诇讘 讜注专讘讛 (住讜讻讛 诪讛:) 专讗讬转讬 讘谞讬 注诇讬讬讛 讜讛诐 诪讜注讟讬诐 讗诐 讗诇祝 讻讜' 讗诐 砖谞讬诐 讛诐 讗谞讬 讜讘谞讬 讜讻讬讜谉 讚诪讜注讟讬谉 讛诐 讻"讻 讗讬谉 诇讻诇 讗讚诐 诇住诪讜讱 注诇 讝讛 诇讜诪专 砖讗讬谞讬 注讜砖讛 诪诇讗讻讛 讻诇诇 诇驻讬 砖诪诇讗讻转讬 谞注砖讬转 注"讬 讗讞专讬诐 砖爪讚讬拽 讙诪讜专 讗谞讬 讚砖诪讗 讛讜讗 讟讜注讛 讜讗讬谞讜 爪讚讬拽 讙诪讜专 讜讝"砖 讛专讘讛 注砖讜 讻专讘讬 讬砖诪注讗诇 讜注诇转讛 讘讬讚谉 讚专讜讘 注讜诇诐 讗讬谞谉 爪讚讬拽讬诐 讙诪讜专讬诐 讜讛专讘讛 注砖讜 讻专砖讘"讬 讜诇讗 讻讜' 诇驻讬 砖专讜讘诐 讗讬谞谉 爪讚讬拽讬诐 讙诪讜专讬诐 讻专砖讘"讬 讜讻诪讜 砖砖谞讬谞讜 讬驻讛 转"转 注诐 讚"讗 讻讜' 讜讻诇 转讜专讛 砖讗讬谉 注诪讛 诪诇讗讻讛 讻讜' 讗讘诇 诇注转讬讚 砖谞讗诪专 讜注诪讱 讻讜诇诐 爪讚讬拽讬诐 讜讙讜' 讬拽讜讬诐 讘谞讜 讜注诪讚讜 讝专讬诐 讜专注讜 爪讗谞讻诐 讜讙讜': 


讘讬讜诪讬  谞讬住谉 讜转砖专讬 讻讜'. 诪讻讗谉 拽爪转 专讗讬讛 诇驻讬专砖"讬 讘驻' 讛讙讜讝诇 讘转专讗 (讘讘讗 拽诪讗 拽讬讙.) 讚诇讗 讬讛讘讬谞谉 讝讬诪谞讗 诇讗 讘讬诪讬 谞讬住谉 讜诇讗 讘讬诪讬 转砖专讬 诇驻讬 砖讛谉 讝诪谉 拽爪讬专 讜讘爪讬专 讜拽"诇: 


讛专讗砖讜谞讬诐  注砖讜 转讜专转谉 讻讜' 讝讜 讜讝讜 谞转拽讬讬诪讛 讘讬讚谉 讻讜'. 注谞讬谞讜 诪驻讜专砖 诇注讬诇 讘驻' 讗讬谉 注讜诪讚讬谉 讗讛讗 讚讞住讬讚讬诐 讛专讗砖讜谞讬诐 讛讬讜 注讜砖讬谉 讻讜' 转讜专转谉 诪砖转诪专转 讜诪诇讗讻转谉 诪转讘专讻转 注"砖:





讞讻诪转 砖诇诪讛

讙诪专讗 讗诇讗 讘讛' 讛诪讬谞讬谉 讻讜' 谞"讘 讞讟讬谉 讜讻讜住诪讬谉 讜砖注讜专讬谉 讜讚讙谉 砖讘讜诇转 砖讜注诇:


砖诐 砖转讬 诇讬讛 讗讝讜拽讬 讻讜' 讻爪"诇:


转讜住' 讘讚"讛 讻讗谉 讘讝诪谉 讻讜' 讻讬 讛讚讚讬 谞讬谞讛讜 谞"讘 驻讬专讜砖 砖讗讬谉 讘讬谞讬讛诐 讻讬 讗诐 拽专讬讗转 砖诐 诇讘讚 讜拽"诇:





专砖"砖

讙诪专讗 专讞讘"驻 专诪讬 讻转讬讘 讜诇拽讞转讬 讚讙谞讬 讘注转讜 讻讜'. 谞"诇 讚讛专讜诪讬' 讛讜讗 专拽 诪讚讙谞讬 诇讚讙谞讱. 讜讻谉 讬专讗讛 诪诇砖讜谉 专砖"讬 讚讗诇"讻 诪讛 讝讛 专讜诪讬讗 讛专讬 诪驻讜专砖 讘讻转讜讘. 讚拽专讗 讚讜讗住驻转 讻讜' 诪讬讬专讬 讘注讜砖讬谉 专爪讜谞讜 讻讚讻转讬讘 讘专讬砖讗 讚注谞讬谞讗 讜讛讬讛 讗诐 砖诪讜注. 讜诇注讬诇 诪拽专讗 讚讜诇拽讞转讬 讻讜' 讻转讬讘 讜讻住祝 讛专讘讬转讬 诇讛 讜讝讛讘 注砖讜 诇讘注诇 讜讻讛"注 讚拽讜讚诐:



专砖"讬 讚"讛 讜讻谞"讬. 讚讘讞讟讗讜 讛驻讬专讜转 诇讜拽讬谉. 讻爪"诇:



转讚"讛 讻讗谉. 谞讗诪专 讜讗住驻转 讚讙谞讱. 讻爪"诇:





讛讙讛讜转 讬注讘"抓

讙诪' 专"讗 讘"驻 专诪讬 讻转讬讘 讜诇拽讞转讬 讚讙谞讬. 谞"讘 讚讙谞讬 拽砖讬讗 诇讬讛. 讚诇讗 讻转讬讘 讚讙谞讱. 讜诪砖谞讬 诪砖讜诐 讚讜讚讗讬 诪讬讬专讬 拽专讗 讘砖讗讬谉 注讜砖讬谉 专爪讜谞讜. 诪砖讜"讛 砖驻讬专 拽专讬 诇讬讛 讚讙谞讬. 讜砖诇讜 讛讜讗 谞讜讟诇 砖"诪 讚讛谞讛谞讛 讘诇讬 讘专讻讛 诪转讛谞讬 诪讙讝诇:


砖诐 诇驻讬 砖谞讗诪专 诇讗 讬诪讜砖 住讛"转 讛讝讛 诪驻讬讱. 谞"讘 注诪"砖 讘住"讚 驻讬"讗 讚诪谞讞讜转:


砖诐 讜讘讝诪谉 砖讗讬谉 讬砖专讗诇 讻讜' 砖谞讗诪专 讜讗住驻转 讚讙谞讱. 谞"讘 讜讗"转 讜讛专讬 讻转讜讘 讘转讞诇转 讛驻专砖讛 讜讛讬讛 讗诐 砖诪讜注 转砖诪注讜. 讜讬"诇 讚讜讚讗讬 诇讗 诪讬讬专讬 讘讗讬谉 注讜砖讬谉 讻诇诇 讗诇讗 讘讗讬谉 注讜住拽讬谉 讘转讜专讛 讻讚讘注讬 专砖讘"讬 砖爪专讬讱 诇讛讬讜转 转讜专转讜 讗讜诪谞转讜 讚讜拽讗. 讻讚住"诇 讚讘专讬诐 讻讻转讘谉 讚讛讬讬谞讜 专爪讜谞讜 砖诇 诪拽讜诐. 讜讘讛讻讬 讜讚讗讬 诪讬讬专讬 讘讛讛讬讗 驻专砖讛. 讚讜诇注讘讚讜 讘讻诇 诇讘讘讻诐 拽讗讬 讗转驻诇讛. 讜诪砖讜"讛 诇讗 讻转讬讘 讘讻诇 诪讗讚讻诐 讻诪"砖 讘驻讬' 讛驻专砖讛 讘讘讬转 讗诇. 讜讗状讻 注"讻 讘讗讬谉 转讜专转谉 讗讜诪谞转谉 注住拽讬谞谉 讚讗诇"讛 驻讟讬专讬 诪转驻诇讛 讻讚讗诪专讬谞谉 驻"拽 讚砖讘转 (讬讗,讗) 讚专砖讘状讬 讜讞讘专讬讜 砖转讜专转谉 讗讜诪谞转谉 讗讬谞谉 诪驻住讬拽讬谉 诇转驻诇讛. 讛诇讻讱 砖驻讬专 诪讜拽讬 诇讛 讘讗讬谉 注讜砖讬谉 专爪讜谞讜. 讻驻讬 砖讟转讜. 讚诪砖讜"讛 诪诇讗讻转谉 谞注砖讬转 注"讬 注爪诪谉. 讚讛"讟 讚讞讬讬讘讬谉 讘转驻诇讛 诪驻谞讬 砖注住讜拽讬谉 讘讚专讱 讗专抓. 讜讛专讬 讝讛 诪讚讜讬拽 讬砖专 讜谞讻讜谉 诪讗讚. 讜注讬讬谉 转注谞讬转 (讜,讗):


专砖"讬 讚"讛 注"讬 讗谞讬讙专讜谉. 讜砖谞讬 讘诪砖谞讛. 谞"讘 讘诪砖谞转 专' 讞讬讬讗 讜专"讗:


转讜住' 住讚"讛 讻讗谉 讘讝诪谉. 谞"讘 注专砖"诇 讜专砖"讗 (讜注讬讬谉 讘转讜住' 专"讬 讞住讬讚):





讘谉 讬讛讜讬讚注

讻旨指诇 讛址谞旨侄讛直谞侄讛 诪执谉 讛指注讜止诇指诐 讛址讝旨侄讛 讘旨职诇止讗 讘旨职专指讻指讛, 讻旨职讗执诇旨讜旨 讙旨讜止讝值诇 诇职讛址拽旨指讚讜止砖讈 讘旨指专讜旨讱职 讛讜旨讗 讜旨讻职谞侄住侄转 讬执砖讉职专指讗值诇. 谞专讗讛 诇讬 诇注讬诇 讚讗诪专 诪指注址诇 讜谞讛谞讛 诪拽讚砖讬 砖诪讬诐 拽讗讬 注诇 讛诪讗讻诇 注爪诪讜 砖讗讻诇讜 讘诇讗 讘专讻讛, 讗讱 讻讗谉 诪讚讘专 注诇 谞讬爪讜爪讬 拽讚讜砖讛 砖讛诐 讘转讜讱 讛诪讗讻诇, 讚讛讜讗讬诇 砖诇讗 讘讬专讱 讻讚讬 诇转拽谞诐 讜诇讛注诇讜转诐 讙专诐 砖讛拽诇讬驻讛 转讙讝讜诇 讗讜转诐, 讜诇讻谉 诇注讬诇 讗诪专 '诪指注址诇' 讜诇讗 讗诪专 '讻旨职讗执诇旨讜旨', 讜讻讗谉 讗诪专 讻旨职讗执诇旨讜旨 讙旨讜止讝值诇, 讚讘讗诪转 讛讜讗 诇讗 诇拽讞 讗转 谞讬爪讜爪讬 拽讚讜砖讛 讻讚讬 砖讬讗诪专 讙讝诇, 讗诇讗 讙专诐 砖讛拽诇讬驻讛 转讙讝讜诇 讜诇讻谉 拽专讬 注诇讬讛 讻讗诇讜 讙讝诇 讛讜讗 讘注爪诪讜, 讜讛讜讗讬诇 讜谞讬爪讜爪讬 拽讚讜砖讛 讗诇讜 砖讬讬讻讬诐 诇拽讘"讛 诇讻谉 讗诪专 讻旨职讗执诇旨讜旨 讙旨讜止讝值诇 诇职讛址拽旨指讚讜止砖讈 讘旨指专讜旨讱职 讛讜旨讗 讜旨讻职谞侄住侄转 讬执砖讉职专指讗值诇, 讜诇讻谉 诪讚诪讛 讝讛 诇职讬指专指讘职注指诐 砖讈侄讛执砖讈职讞执讬转, 讻谉 讝讛 讛砖讞讬转 讗转 谞讬爪讜爪讬 拽讚讜砖讛 砖讬讛讬讜 注砖讜拽讬诐 讘拽诇讬驻讛.



专址讘旨执讬 讞植谞执讬谞指讗 讘旨址专 驻旨指驻旨指讗 专指诪执讬, 讻旨职转执讬讘: "讜职诇指拽址讞职转旨执讬 讚职讙指谞执讬 讘旨职注执转旨讜止". 讜旨讻职转执讬讘: "讜职讗指住址驻职转旨指 讚旨职讙指谞侄讱指 讜职转执讬专止砖讈职讱指 讜职讬执爪职讛指专侄讱指", 诇指讗 拽址砖讈职讬指讗 讻旨指讗谉 讘旨执讝职诪址谉 砖讈侄讬旨执砖讉职专指讗值诇 注讜止砖讉执讬谉 专职爪讜止谞讜止 砖讈侄诇 诪指拽讜止诐... 谞专讗讛 诇讬 讘住"讚 讛讛驻专砖 讻讗谉 讬讜"讚 讜讻讗谉 讻"祝, 讜讘讝诪谉 砖注讜砖讬谉 专爪讜谞讜 砖诇 诪拽讜诐 讻转讬讘 讘讛讜 (讬砖注讬讛讜 诪讟, 讟讝) 讛值谉 注址诇 讻址旨驻址旨讬执诐 讞址拽止旨转执讬讱职, 讜讗讝 讗讜转讜 讝诪谉 讬讘讗 讗讜转 讻"祝 讜讬讛讬讛 讘诪拽讜诐 讬讜"讚, 讜拽专讬谞谉 诇讬讛 讚旨职讙指谞侄讱指.



讗指诪址专 诇职讛讜旨 专指讘指讗 诇职专址讘旨指谞指谉: 讘旨职诪指讟讜旨转指讗 诪执讬谞址讬职讻讜旨, 讚旨职诇指讗 转旨值讬转讜旨 拽址诪旨指讗执讬, 诇指讗 讘旨职讬讜止诪值讬 谞执讬住指谉 讜职诇指讗 讘旨职讬讜止诪值讬 转旨执砖讈职专值讬. 讛讗 讚诇讗 讗诪专 '讘讞讜讚砖 谞讬住谉 讜讘讞讜讚砖 转砖专讬', 谞专讗讛 诇讬 讘住"讚 讚诇讗讜 注诇 讞讜讚砖 谞讬住谉 讜讞讜讚砖 转砖专讬 诪诪砖 拽讗诪专, 讗诇讗 讻讜谞转讜 注诇 '讝诪谉 讛拽爪讬专' 讜注诇 '讝诪谉 讞专讬砖讛 讜讝专讬注讛', 讜诇讛讬讜转 讛拽爪讬专 讛讜讗 讘讞讚砖讬 讛拽讬抓, 讜谞讬住谉 讛讜讗 专讗砖 讞讚砖讬 讛拽讬抓, 诇讻讱 拽讜专讗 诇讝诪谉 讛拽爪讬专 讬讜止诪值讬 谞执讬住指谉, 讜讻谉 诇讛讬讜转 讝诪谉 讛讞专讬砖讛 讜讛讝专讬注讛 讛讜讗 讘讞讜专祝, 讜讞讜讚砖 转砖专讬 讛讜讗 转讞诇转 讞讚砖讬 讛讞讜专祝, 拽专讬 诇讝诪谉 讞专讬砖讛 讜讝专讬注讛 讬讜止诪值讬 转旨执砖讈职专值讬, 讜讬讚讜注 砖讛讘讜讟讞讬诐 讘讛砖诐 讬转讘专讱 讘讬讜转专 讜讗讬谉 诇讛诐 讬讻讜诇转 诇讛讜爪讗讜转 讛砖拽讗转 诪讬诐 诪谞讛专讜转, 讛诐 讝讜专注讬诐 注诇 诪讬 讛诪讟专 诇讘讚讜 砖拽讜专讬谉 讘诇砖讜谉 注专讘讬 讚讬诐, 讜注诇 讻谉 讗诇讜 讗讬谉 爪专讬讻讬谉 诇注住讜拽 讘诪诇讗讻转诐 讗诇讗 专拽 讘讝诪谉 讛讝专讬注讛 讘转讞诇转 讛讞讜专祝 讜讘讝诪谉 讛拽爪讬专 讘转讞诇转 讛拽讬抓.



讘旨止讗 讜旨专职讗值讛 诪址讛 讘旨值讬谉 讚旨讜止专讜止转 专执讗砖讈讜止谞执讬诐 诇职讚讜止专讜止转 讗址讞植专讜止谞执讬诐. 讛讗 讚谞拽讬讟 讘诇砖讜谉 讝讛 '讘旨止讗 讜旨专职讗值讛', 诪驻谞讬 砖讙诐 讘讚讜专讜 谞诪爪讗 讗谞砖讬诐 讗砖专 诪转谞讛讙讬诐 讻诪讜 讚讜专讜转 专讗砖讜谞讬诐, 讻讬 诇讗 讗诇诪谉 讬砖专讗诇 讗诇讗 砖讛诐 诪讜注讟讬诐, 讜诇讻谉 讗诪专 诇讜 '讘讗 讜专讗讛' 注转讛 讘砖讗专讬转 讛驻诇讬讟讛 砖讛诐 诪转谞讛讙讬诐 讻诪讜 讚讜专讜转 讛专讗砖讜谞讬诐, 讜转诪爪讗 讻诪讛 讛驻专砖 讬砖 讘讬谉 诪谞讛讙 讚讜专讜转 专讗砖讜谞讬诐 讜讘讬谉 诪谞讛讙 讛讗讞专讜谞讬诐.



讚旨讜止专讜止转 专执讗砖讈讜止谞执讬诐 砖讈侄注指砖讉讜旨 转旨讜止专指转指谉 拽侄讘址注 讜旨诪职诇址讗讻职转旨指谉 注植专址讗讬, 讝侄讛 讜职讝侄讛 谞执转职拽址讬旨值诐 讘旨职讬指讚指诐. 谞专讗讛 诇讬 讘住"讚 拽讘讬注讜转 讛转讜专讛 讘讻诇 讬讜诐 讘砖注讜转 讬讚讜注讜转 砖诇讗 讬讘讟诇谞讜 讗驻讬诇讜 讗诐 谞讝讚诪谉 诇讜 注住拽 讙讚讜诇 讜讛讻专讞讬, 讛谞讛 讝讛 诪讜注讬诇 诇讗讚诐 讘转专转讬, 讛讗' 讗驻讬诇讜 讗诐 讛讜讗 拽讜讘注 诇转讜专讛 砖转讬诐 讜砖诇砖 砖注讜转 讚讜拽讗, 讜砖讗专 讛讬讜诐 注讜住拽 讘诪诇讗讻讛 谞讞砖讘 诇讜 讻讗诇讜 讻诇 讛讬讜诐 注住拽 讘转讜专讛, 讚拽讬讬诪讗 诇谉 讻诇 讛拽讘讜注 讻诪讞爪讛 注诇 诪讞爪讛 讚诪讬, 讜转讜注诇转 讛讘' 讻讬讜谉 砖讗诐 谞讝讚诪谉 诇讜 注住拽 讛讻专讞讬 讘砖注讜转 讗诇讜 砖讛诐 拽讘讜注讬诐 诇转讜专讛, 讜讛讜讗 诪谞讬讞 讛注住拽 讜讗讬谞讜 诪讘讟诇 诇讬诪讜讚 讛转讜专讛. 谞诪爪讗 讛讜讗 诪讗诪讬谉 砖讻诇 注住拽讬讜 谞注砖讬诐 讘讛砖讙讞转讜 讬转讘专讱 讜讛讜讗 讛诪讝诪讬谉 诇讜 驻专谞住转讜 讘诪诇讗讻讛 讜注住拽 砖注讜住拽, 诇讻讱 诇讗 讗讻驻转 诇讜 讗诐 注讘专 讝诪谉 讛注住拽 讜诇讗 注住拽 讘讜, 讻讬 讘讜讚讗讬 讛拽讘"讛 讬讝诪讬谉 诇讜 驻专谞住转讜 诪讚讘专 讗讞专, 讗祝 注诇 驻讬 砖讛讜讗 专讜讗讛 讘讞讜砖 砖注诇 讬讚讬 砖讘讬讟诇 讜诇讗 注砖讛 讗讜转讜 讛注住拽 讛诇讱 诪讬讚讜 专讬讜讞 砖讛讬讛 专讗讜讬 诇讛专讜讬讞 讘讗讜转讜 注住拽, 讜诇讻谉 诇讗讚诐 讻讝讛 砖讛讜讗 诪讗诪讬谉 讘讗诪转 讘讻讱 讬讛讬讛 诇讜 讛爪诇讞讛 讘注住拽讬讜 诪讗讜转讜 讬转讘专讱, 讜讬专讜讬讞 诪砖讗专 注住拽讬诐 诪讛 砖讛讬讛 诇讜 诇讛专讜讬讞 诪讗讜转讜 注住拽 砖讛砖诇讬讱 诪讬讚讜 砖诪诇讗讻转讜 讜注住拽讬讜 诪转讘专讻讬谉, 讜诇讝讛 讗诪专 注指砖讉讜旨 转旨讜止专指转指谉 拽侄讘址注 砖诇讗 砖讬谞讜 讜诇讗 讘讬讟诇讜 转讜专转谉 讘讝诪谉 讛拽讘讜注, 讗驻讬诇讜 砖谞讝讚诪谉 诇讛诐 讗讜转讛 砖注讛 注住拽 讛讻专讞讬 注诇 讬讚讬 讻谉 讝侄讛 讜职讝侄讛 谞执转职拽址讬旨职诪指讛 讘旨职讬指讚指诐, 讻讬 诇诪讜讚 讛转讜专讛 谞讞砖讘 讻砖讬注讜专 讙讚讜诇, 讻讗诇讜 诇诪讚 讻诇 讛讬讜诐 讻讚讬谉 讛拽讘讜注, 讜讛诪诇讗讻讛 砖讛讜讗 注住拽 讛讙砖诪讬 讙诐 讻谉 谞转拽讬讬诐 讘讬讚诐, 砖诪诇讗讻转诐 诪转讘专讱 砖讬专讜讬讞讜 讘讛 专讬讜讞 讟讜讘 讻讗诇讜 注砖讜 讛注住拽 讛讛讜讗 砖谞讝讚诪谉 诇讬讚诐 讜诇讗 注住拽讜 讘讜. 讜谞专讗讛 诇讬 讘住"讚 诇讻讱 注砖专转 讛讚讘专讜转 砖讘讛诐 讻诇讜诇讛 讻诇 讛转讜专讛 讛诐 拽注"讘 [172] 转讬讘讜转, 诇专诪讜讝 砖爪专讬讱 诇注砖讜转 讛转讜专讛 拽侄讘址注 讜讟讜讘 诇讜.





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讻讗谉 讘讝诪谉. 讜注讜讚 讬"诇 讻讜'. 注讬' 转砖讜讘转 专砖讚"诐 (讞讗"讞 住讬' 诇"讟):





讞讬讚讜砖讬 专讘讬 注拽讬讘讗 讗讬讙专

讙诪专讗, (诪"砖 讬讬谉 讚拽讘注讜 诇讬' 讘专讻讛 讘驻谞讬 注爪诪讜, 讗讬诇讬诪讗 诪砖讜诐 讚讗砖转谞讬 诇注诇讜讬') 讜讛专讬 砖诪谉 讚讗砖转谞讬 诇注诇讜讬讛 讜诇讗 讗讬砖转谞讬 诇讘专讻讛. 讛讗 讚诇讗 驻专讬讱 讘诇讗"讛 诪诪转谞讬' 讚拽转谞讬 注诇 驻讬专讜转 讛讗讬诇谉 讛讜讗 讗讜诪专 讘讜专讗 驻讛"注 讞讜抓 诪谉 讛讬讬谉 讜诇讗 拽转谞讬 讞讜抓 诪谉 讛讬讬谉 讜讛砖诪谉 讛讬讬谞讜 诪砖讜诐 讚讚诇诪讗 讘砖诪谉 诇讬讻讗 讘专讻讛 讻诇诇 讚讗讝讜拽讬 诪讝讬拽 讻讚驻专讻讬谞谉 诇拽诪谉. 讗讜诇诐 拽"诇 讻讬讜谉 讚讘讗诪转 诇讗 诪砖讻讞转 讘专讻讛 讘砖诪谉 讻"讗 注"讬 讗谞讬讙专讜谉 讜诇专驻讜讗讛, 讗"讻 讚诇诪讗 诪讛"讟 诇讗 拽讘注讜 注诇讬讜 讘专讻讛 讞砖讜讘讛 讻"讻, 讚讛专讬 讛住"讚 讛讬' 讚诇讗 诇讘专讱 注诇讬' 讻诇诇 讻讬讜谉 讚讛讜讗 诇专驻讜讗讛, 讗诇讗 讚诪住讬拽 讻讬讜谉 讚讗讬转 诇讬' 讛谞讗讛 诪讬谞讬' 讘注讬 讘专讜讻讬, 讗讘诇 诪"诪 讬"诇 谞讛讬 讚诪讘专讱 诪"诪 讗讬谞讜 讞砖讜讘, 诇拽讘讜注 诇讘专讻讛 讘讬讞讜讚:


讙诪专讗, 讗讬诇讬诪讗 讚拽砖转讬 诇讬讛 诪砖转讬 讗讝讜拽讬 诪讝讬拽 诇讬' (讚转谞讬' 讛砖讜转讛 砖诪谉 砖诇 转专讜诪讛 诪砖诇诐 讗转 讛拽专谉 诪讟注诐 诪讝讬拽 讜讗讬谞讜 诪砖诇诐 讗转 讛讞讜诪砖, 讚讻讬 讬讗讻诇 讻转讬讘 讙讘讬 讞讜诪砖 讜讝讛讜 诪讝讬拽). 讛专爪讜谉 讘讝讛, 讚住讘专讗 讛讜讗 讚注诇 诪讛 砖诪讝讬拽 诇讙讜驻讜 讜诪专爪讜谞讜 讜诪讚注转讜 诪讝讬拽 诇注爪诪讜 诇讗 转拽谞讜 诇讘专讱 注诇讬讜, 讜诇转转 讛讜讚讬讛 诇讛砖讬"转, 讜讛专讗讬' 诪转专讜诪讛 讛讜讗 专拽 注诇 讛讬住讜讚 讚砖转讬讬转 砖诪谉 诪讝讬拽. 讜诪讚讘专讬 专砖"讬 讝"诇 砖讻转讘 讜讙讘讬 讘专讻讛 讜讗讻诇转 讻转讬讘, 讜讻转讘 注讜讚 讚转谞讬讗 讚诇讗讜 讘专 讗讻讬诇讛 讛讜讗, 诪砖诪注 讚诪驻专砖 讚砖"住 诪讚诪讬 讻讬 讛讬讻讬 讚诪讝讬拽 诇讙讜驻讬' 讗讬谞讜 讘讻诇诇 讻讬 讬讗讻诇 拽讜讚砖, 讛"谞 讗讬谞讜 讘讻诇诇 讜讗讻诇转 讜讘专讻转. 讜注诇 驻讬专讜砖讜 拽砖讬讗 诇讬, 讚讛讗 诪讘讜讗专 讘驻住讞讬诐 (讚祝 讻讚 注"讘) 讚讻诇 诪砖拽讬谉 讛讬讜爪讗讬谉 诪驻专讬 讛讜讬 砖诇讗 讻讚专讱 讗讻讬诇转谉 注讬讬"砖, 讜讻讬讜谉 讚讞讝讬谞谉 讚诪讘专讻讬谉 注诇 诪讬 驻讬专讜转 砖讛讻诇, 注"讻 讚讗祝 砖诇讗 讻讚专讱 讗讻讬诇转谉 诪讘专讱 注讻"驻, 讜讻讬讜谉 砖讻谉 诪讛 驻专讻讬谞谉, 讛讗 讬"诇 讚讗讜讻诇 讚讘专 讛诪讝讬拽 诇讜 讛讜讬 讘讻诇诇 砖诇讗 讻讚专讱 讗讻讬诇转谉, 讜讘转专讜诪讛 讚讘注讬 讻讚专讱 讗讻讬诇转讜 讻诪"砖 转讜住' 诇讛讚讬讗 驻住讞讬' (讚祝 讻讜 讚"讛 砖讗谞讬 讛讬讻诇) 诪砖"讛 驻讟讜专 诪讞讜诪砖, 讗讘诇 诪"诪 讘专讜讻讬 诪讘专讻讬谉 注诇讬讜, 讻诪讜 讚诪讘专讻讬谞谉 注诇 诪讬 驻讬专讜转:





驻谞讬 讬讛讜砖注

讗诪谞诐 诇驻讬 诪讛 砖驻讬专砖 专砖"讬 诇拽诪谉 讘讚"讛 住注讬讚 讞砖讬讘 讟驻讬 诪诪讝讜谉 讜讗"讻 诪爪讚 讛驻住讜拽 讜讬讬谉 讬砖诪讞 讜诇讞诐 讬住注讚 讗驻讬诇讜 诇驻讬 讚注转 讛诪拽砖讛 砖讛讬' 住讘讜专 诇诪注讜讟讬 诪讛讗讬 拽专讗 讚讞诪专讗 诇讗 住注讬讚 诪"诪 讗讻转讬 讚诇讗 住注讬讚 砖诪注谞讜 讗讘诇 讚诇讗 讗拽专讬 诪讝讜谉 诇讗 砖诪注谞讜 诪讛讱 拽专讗 讜诪爪讚 讛住讘专讛 讛讞讬爪讜谞讬转 讙"讻 拽砖讛 诇讜诪专 讚砖诪谉 讬讛讬' 谞拽专讗 诪讝讜谉 讜诇讗 讬讬谉 讜诪诪讬诇讗 谞住转专 驻讬专讜砖 讛谞讝讻专 讜讗"讻 讛讚拽"诇 诇诪讛 诇讗 讛讜讻讬讞 诪诪砖谞转讬谞讜 讚砖诪谉 诇讗 讗砖转谞讬 诇讘专讻讛. 讜讛驻谞讬 讬讜砖注 专爪讛 诇讬讬砖讘 讚讘诪砖谞转讬谞讜 讗讬讻讗 诇诪讬诪专 转谞讬 讜砖讬讬专 讻讬 讛讬讻讬 讚砖讬讬专 讘讜专讗 诪"诪 讜讗谞讬 讗讜诪专 讚讘讜专讗 诪"诪 诇讗讜 砖讬讜专讗 讛讜讗 讜讻诪讜"砖 讚诪砖谞转讬谞讜 诇讗 讞砖讘讛 诇讞讜抓 讗诇讗 讘专讻讛 驻专讟讬转 诇注爪诪讜 讗讘诇 讘讜专讗 诪"诪 讻讬讜谉 讚讻讬讬诇 讻诇 讞诪砖转 讛诪讬谞讬谉 诇讗 讞砖讬讘 讘专讻讛 驻专讟讬转. 讜诪"砖 注讜讚 讛驻"讬 讚诪诪砖谞转讬谞讜 讛讜讛 讗诪讬谞讗 讚注诇 砖诪谉 讗讬谞讜 诪讘专讱 讻诇诇 诪砖讜诐 讚诇讗 讞讝讬 诇砖转讬' 讻讚讗诪专讬谞谉 讘住诪讜讱 讗讜诪专 讗谞讬 讗诐 讛诪住讬拽 讛讝讛 讗住讬拽 讗讚注转讗 讚诪讞诪转 讚诇讗 讞讝讬 诇砖转讬' 讬讜讙专注 讘专讻转讜 诇讙诪专讬 砖诇讗 讬讘专讱 注诇讬讜 讻诇诇 讗"讻 拽"讜 砖讬砖 讘讬讚讬谞讜 诇讜诪专 讚注讻"驻 诇讗 讬注诇讛 讘诪注诇转 讛讘专讻讛 诪砖讗专 讛驻讬专讜转 讜讚讬 讚转讛谞讬 诇讬' 砖讬谞讜讬 诇注讬诇讜讬讗 砖诇讗 讬驻住讬讚 讛讘专讻讛 诇讙诪专讬 讜讚讬 砖讬讘专讱 讻诪讜 注诇 砖讗专 驻讬专讜转 讜讗"讻 讙诐 诪讻讞 诪讬诪专讜转 讚讛谞讬 讗诪讜专讗讬 讙"讻 诇讗 讛拽砖讛 讻诇讜诐 讗诇讗 讜讚讗讬 诪讛 讚讗诪专讬谞谉 诇拽诪谉 诪讛讜 讚转讬诪讗 诇讗 诇讘专讱 注诇讬讜 讛讬讬谞讜 砖诪讜讗诇 讜专' 讬讜讞谞谉 讗讬爪讟专讻讜 诇讜诪专 讚诪讘专讻讬谉 注诇讬讜 砖诇讗 讬讟注讛 讗讚诐 诇讜诪专 砖讗讬谉 诪讘专讻讬谉 注诇讬讜 讗讘诇 诇讜诪专 讝讛 诇住讘专' 讗诪讬转讬转 砖讬专讚 讘砖讘讬诇 讝讛 诪诪讚专讙转讜 讛专讗讜讬' 诇讜 注"驻讬 砖讬谞讜讬讬讜 诇注讬诇讜讬讗 讗讬 讗驻砖专 讜诇讻讱 讛拽砖讛 诪"砖 讬讬谉 讜讻讜' 讜讗"讻 讛讚拽"诇 诇讜转讬讘 诪诪砖谞转讬谞讜. 讜谞专讗讛 讚讗讬 诪诪砖谞转讬谞讜 讛讜讛 讗诪讬谞讗 讚讜讚讗讬 讙诐 注诇 砖诪谉 诪讘专讻讬谉 讘专讻讛 驻专讟讬转 讜诪砖谞转讬谞讜 诇讗 讛讜爪专讻讛 诇讛讝讻讬专讜 讚拽"讜 讛讜讗 诪讬讬谉 砖讛专讬 讬讬谉 讛讜讗 砖诇讬砖讬 诇讗专抓 讜诪讜注讬诇 诇讜 砖讬谞讜讬讬讜 诇注诇讜讬讗 诇拽讘讜注 诇讜 讘专讻讛 诇注爪诪讜 砖诪谉 砖讛讜讗 专讗砖讜谉 诇讗专抓 (注讬讬谉 诇拽诪谉 讚祝 诪"讗 注"讘) 讗讬谞讜 讚讬谉 砖讬讜注讬诇 诇讜 砖讬谞讜讬 诇注讬诇讜讬讗 诇拽讘讜注 讘专讻讛 诇注爪诪讜 讜讗祝 讚讙诐 讞讟讛 讛讜讗 专讗砖讜谉 诇讗专抓 讜讗祝 注驻讬"讻 拽转谞讬 讘诪砖谞转讬谞讜 讞讜抓 诪谉 讛驻转 诪砖讜诐 讚驻转 注诇讛 砖谞讬 诪讚专讙讜转 诪驻专讬 讛讗讚诪讛 讜诪讘讜专讗 诪"诪 诇讛诪讜爪讬讗 讜注讜讚 讚驻转 讻讜诇诇 讙诐 驻转 讻讜住诪讬谉 讜砖"砖 讜砖讬驻讜谉 砖讗讬谞讜 诪砖讘注转 讛诪讬谞讬谉 讻诇诇. 讜诇讻讱 讛讜爪专讱 诇讛讘讬讗 诪讛谞讬 讗诪讜专讗讬 砖讗诪专讜 讘驻讬专讜砖 砖诪讘专讻讬谉 注诇 讛砖诪谉 讘驻讛"注 讜讛谞讛 诪"砖 讚砖诪谉 讛讜讗 拽"讜 诪讬讬谉 讜讗祝 讚讘讗诪转 讬讬谉 诇注谞讬谉 讘专讻讛 拽讜讚诐 诇讝讬转 讻诪讘讜讗专 讘住讬诪谉 专讬"讗 住注讬祝 讚' 讘讛讙"讛 讜讘诪讙"讗 住讜祝 讛住讬诪谉 砖诐 讛讬讬谞讜 诇驻讬 砖讬讬谉 拽讜讘注 讘专讻讛 诇注爪诪讜 讜讝讬转 讗讬谞讜 拽讜讘注 讘专讻讛 诇注爪诪讜 讜诇讻谉 讘专讻转 讘驻讛"讙 讛讜讛 讘专讻讛 讞砖讜讘讛 讬讜转专 讗讘诇 砖诪谉 讝讬转 讗讬 讛讜讛 拽讜讘注 讘专讻讛 诇注爪诪讜 讛讜讛 讘讗诪转 拽讜讚诐 诇讬讬谉 诪讟注诐 砖讛讜讗 专讗砖讜谉 诇讗专抓:


讚转谞讬讗 讛砖讜转讛 砖诪谉 砖诇 转专讜诪讛 讜讻讜' 诪住讜讙讬讗 讚讻讗谉 讚驻专讬讱 诪讚讬谉 拽专谉 讜讞讜诪砖 注诇 讘专讻讛 诪讻诇诇 砖讻诇 讚讘专 砖诪讘专讱 注诇讬讜 讜讗讬谉 诇讜 讚讬谉 诪讝讬拽 诇注谞讬谉 讘专讻讛 讙"讻 讗讬谉 诇讜 讚讬谉 诪讝讬拽 诇注谞讬谉 转专讜诪讛 讜诪砖诇诐 拽专谉 讜讞讜诪砖 讜诪讻讗谉 驻诇讬讗讛 谞砖讙讘讛 注诇 讛专讗讘"讚 讘驻' 讬讜"讚 诪讛诇' 转专讜诪讜转 讛诇讻讛 讝' 砖驻住拽 讛专诪讘"诐 讛讻讜住住 讗转 讛讞讟讛 诪砖诇诐 拽专谉 讜讞讜诪砖 讜讛砖讬讙 注诇讬讜 讛专讗讘"讚 讜讝讛 诇砖讜谞讜 讗"讗 驻诇讜讙转讗 讚专讘讬 讜专讘谞谉 讛讜讗 讜专讘讬 讛讜讗 讚住"诇 讛讻讬 讜拽讬讬"诇 讻专讘谞谉 讜讗注"讙 讚诪讘专讻讬谉 注诇讬' 讘驻讛"讗 讗驻砖专 讚诇注谞讬谉 转专讜诪讛 诪讝讬拽 讛讜讗 注讻"诇 讛专讗讘"讚 讜讛讻"诪 谞讚讞拽 砖诐 诪讗讜讚 讜讗谞讬 转诪讛 讚注诇 讻专讞讱 拽讬讬"诇 讻专讘讬 讚诇专讘谞谉 谞住转专 拽讜砖讬讬转 讛讙诪专讗 讚诪讛 讘讻讱 讚诇注谞讬谉 转专讜诪讛 诪讝讬拽 讛讜讗 讗注驻讬"讻 诇注谞讬谉 讘专讻讛 诪讘专讻讬谉 注诇讬讜 讗诇讗 讜讚讗讬 砖讗讬 讗驻砖专 诇讞诇拽 讘讬谉 讛驻专拽讬诐 讜诪讛 砖讛讜讗 讞砖讜讘 诪讝讬拽 诇注谞讬谉 讞讜诪砖 讞砖讬讘 讙"讻 诪讝讬拽 诇注谞讬谉 讘专讻讛 讜专讘谞谉 讚专讘' 讚住"诇 讘讻讜住住 讛讞讟讛 砖讗讬谞讜 诪砖诇诐 拽专谉 讜讞讜诪砖 讛讻讬 谞诪讬 住"诇 砖讛讻讜住住 讗转 讛讞讟讛 讗讬谞讜 诪讘专讱 注诇讬讜 讜讻讬讜谉 讚讗谞谉 拽讬讬"诇 讚讻讜住住 讛讞讟讛 诪讘专讱 讘驻讛"讗 讻诪驻讜专砖 诇拽诪谉 讚祝 诇"讝 注"讗 讛"讻 拽讬讬"诇 讻专讘讬 讚诪砖诇诐 拽专谉 讜讞讜诪砖 讜讚讘专讬 讛专讗讘"讚 转诪讜讛讬诐 讗爪诇讬:


讛住讱 砖诪谉 砖诇 转专讜诪讛 讜讻讜' 讛讗 讚讛讘讬讗 住讬驻讗 讚讘专讬讬转讗 砖讗讬谉 讘讛 爪讜专讱 诇拽讜砖讬讬转讜 讛讬讬谞讜 诪砖讜诐 讚诪专讬砖讗 讚讘专讬讬转讗 诇讞讜讚 讛讜讛 诪爪讬谞谉 诇诪讚讞讬 砖讗讬谉 讛讟注诐 砖讗讬谞讜 诪砖诇诐 讞讜诪砖 诪砖讜诐 讚讛讬讗 诪讝讬拽 专拽 讛讟注诐 讚讙讘讬 转专讜诪讛 讻转讬讘 讻讬 讬讗讻诇 讜讗诪专讬谞谉 驻专讟 诇砖讜转讛 讜讛讬' 爪专讬讱 诇讛讘讬讗 诪砖谞讛 讚驻专拽 讜讬"讜 讚转专讜诪讜转 讚转谞谉 讘讛讚讬讗 讗讞讚 讛讗讜讻诇 讜讗讞讚 讛砖讜转讛 讜诇讻谉 讛讘讬讗 住讬驻讗 讚讛住讱 诪砖诇诐 拽专谉 讜讞讜诪砖 讜讛专讬 注拽专 讞讬讜讘 砖诇 讛住讱 讛讜讗 诪砖讜诐 讚住讬讻讛 讻砖转讬讛 讜讗"讻 诇诪讛 砖讜转讛 驻讟讜专 讗诇讗 注诇 讻专讞讱 诪砖讜诐 讚诪讝讬拽. 讻讱 注诇讛 诇驻谞讬 讘转讞诇转 讛专注讬讜谉 讗讘诇 讛讚专谞讗 讘讬 讚讙诐 诪专讬砖讗 诇讞讜讚 讗讬 讗驻砖专 诇驻专砖 讚讻讬 讬讗讻诇 讚讻转讬讘 讘转专讜诪讛 讛讜讗 诇诪注讜讟讬 砖讜转讛 讚讗"讻 诇诪讛 谞拽讟 讘讘专讬讬转讗 砖诪谉 讛讜讛 诇' 诇诪转谞讬 住转诐 讛砖讜转讛 转专讜诪讛 诪砖诇诐 讛拽专谉 讜讗讬谞讜 诪砖诇诐 讞讜诪砖 讜诪讚驻讬专讟讛 讛讘专讬讬转讗 砖诪谉 诪讻诇诇 讚砖讗讬 砖讜转讛 讞讬讬讘 讞讜诪砖 讜讗诪谞诐 讛谞诇注"讚 讚讗讬 诪专讬砖讗 诇讞讜讚 讛讜讛 讗诪讬谞讗 砖讛讟注诐 诪砖讜诐 讚讗讬谉 诪砖拽讬谉 讛讬讜爪讗 诪谉 讛讗讜讻诇 讻讗讜讻诇 讘转专讜诪讛 讜讗诇 转转诪讛 砖讛专讬 诇讗 谞转驻专砖 讘转讜专讛 讘转专讜诪讛 讚诪砖拽讬谉 讛讬讜爪讗讬谉 诪讛谉 讻诪讜转谉 讗诇讗 讚讬诇驻讬谞谉 诇讛 诪讘讬讻讜专讬诐 讜讘讝讛 诇讗 讛讜讛 拽砖讛 诇谉 讚谞转谞讬 住转诐 讛砖讜转讛 诪砖拽讬谉 砖诇 转专讜诪讛 诪砖讜诐 讚讗讬 讛讜讛 转谞讬 住转诐 讛讜讛 诪讜拽诪讬谞谉 诇讛 讚讜拽讗 讘砖讗专 驻讬专讜转 讚讙诐 注"驻 讛讗诪转 讗讬谞讜 诪砖诇诐 讞讜诪砖 讚讘砖讗专 驻讬专讜转 讗讬谉 诪砖拽讬谉 讛讬讜爪讗讬谉 诪讛谉 讻诪讜转谉 讚拽讬讬"诇 讻专' 讬讛讜砖注 讘诪砖谞讛 讘' 驻讬"讗 讚转专讜诪讜转 诇讻讱 拽诪"诇 砖诪谉 讚讗驻讬诇讜 讘讝讬转讬诐 讜注谞讘讬诐 讙"讻 讗讬谉 诪砖拽讬谉 讻讬讜爪讗 讘讛谉 讜讛讗 讚谞拽讟 砖诪谉 讜诇讗 谞拽讟 讬讬谉 讛讬讬谞讜 诪砖讜诐 讚注讻"驻 爪专讬讱 诇驻专讟 讚讘专 驻专讟讬 诪讛 诇讬 讗诐 讗讞讝 砖诪谉 讗讜 讗诐 讛讬' 讗讜讞讝 讘诇砖讜谞讜 讬讬谉 讜讞讚讗 诪谞讬讬讛讜 谞拽讟 诇讻讱 讛讘讬讗 住讬驻讗 讚讛住讱 讞讬讬讘 讗"讻 讞讝讬谞谉 讚讞讬讬讘 注诇 诪砖拽讬谉 讛讬讜爪讗 诪讝讬转讬诐 讜讗"讻 讛讗 讚砖讜转讛 驻讟讜专 注诇 讻专讞讱 诪砖讜诐 诪讝讬拽 讛讜讗:


专砖"讬 讚"讛 住注讬讚 讞砖讬讘 讟驻讬 诪诪讝讜谉 讜讬砖 诇讚拽讚拽 诪讬 讛讻专讬讞讜 诇专砖"讬 诇驻专砖 砖讛讜讗 讬讜转专 诪诪讝讜谉 讜讛专讬 讚讬 诇谞讜 讗诐 住注讬讚 讛讜讗 专拽 讻诪讜 诪讝讜谉 讙"讻 专讗讜讬 诇讬转谉 诇讜 注讬诇讜讬 讜讞砖讬讘转 诇讬讬谉 讬讜转专 诪砖诪谉 讚讛专讬 诪转讞诇讛 拽诪砖谞讬 诇讬' 讞诪专讗 讝讬讬谉 讜讛拽砖讛 诇讜 诪讬诪专讗 讚专讘 讛讜谞讗 讜讛讜讻讬讞 诇讜 讚讙诐 砖诪谉 讝讬讬谉 讗讘诇 注讻"驻 诪讝讜谉 诇讗 讗拽专讬 讜讚讬 诇讬转谉 诇讬讬谉 诪注诇讛 砖讛讜讗 诪讝讜谉 讜诇诪讛 讛讞砖讬讘讜 专砖"讬 讬讜转专 诪诪讝讜谉 讗讱 专砖"讬 讛讜讻讬讞 讝讛 诪讚讘专讬 讛讙诪专讗 讚驻专讬讱 讗讬 讛讻讬 谞讘专讬讱 注诇讬' 砖诇砖 讘专讻讜转 讜讻讜' 讜讗讬 住"讚 讚住注讬讚 讛讬讬谞讜 专拽 诪讝讜谉 讗"讻 诪讚讜注 诇讗 拽砖讬讗 诇讬' 注诇 讻诇 讞诪砖转 讛诪讬谞讬谉 讚讜讚讗讬 讗讬拽专讜 诪讝讜谉 砖讛专讬 诪讘专讻讬谉 注诇讬讬讛讜 讘诪"诪 讜诇讗 拽砖讬讗 诇讬' 讚谞讘专讬讱 注诇讬讬讛讜 砖诇砖 讘专讻讜转 讜诇诪讛 拽砖讬讗 诇讬' 注诇 讛讬讬谉 讜讗讬谉 诇讜诪专 诪砖讜诐 讚讬讬谉 诪砖诪讞 讙"讻 讚讜讚讗讬 讛砖诪讞讛 讗讬谞讛 砖讬讬讻讗 诇讛讘专讻讛 讜讻谉 诪砖诪注 诪驻讬专讜砖 专砖"讬 讘讚"讛 讗讬 讛讻讬 讚讝讬谉 讜住注讬讚 讜讻讜' 讛专讬 砖诇讗 驻讬专砖 讚诪砖诪讞 讜住注讬讚 砖讛砖诪讞讛 讗讬谞讛 诪讜注讬诇 诇讛讘专讻讛 讜讗"讻 讗诐 住注讬讚 讛讬讬谞讜 专拽 诪讝讜谉 讜讗驻"讛 拽砖讬讗 诇讬' 砖讬讘专讱 讙 讘专讻讜转 讗"讻 转拽砖讬 诇讬' 注诇 讛讞诪砖转 讛诪讬谞讬谉 讜诇讗 注讜讚 讗诇讗 砖注诇 讞诪砖 讛诪讬谞讬谉 讗讬谞讜 诪讜注讬诇 诪讛 讚诪转专抓 讚诇讗 拽讘注讬 住注讜讚讛 注诇讬讜 砖注诇 讞诪砖转 讛诪讬谞讬谉 讜讚讗讬 拽讘注讬 住注讜讚讛 讻诪驻讜专砖 讘注讬专讜讘讬谉 讚祝 诇诪"讚 注"讗 讘转讜住' 讘讚"讛 诇讬诪讗 诇讻讱 驻讬专砖 专砖"讬 讚住注讬讚 讞砖讬讘 讟驻讬 诪诪讝讜谉 讜讘讝讛 讛讜讗 讚砖讬讬讱 诇讛拽砖讜转 讚谞讘专讬讱 注诇讬讜 讙' 讘专讻讜转 讗讘诇 讞诪砖转 讛诪讬谞讬谉 讗注"讙 砖讛诐 诪讝讜谉 诪"诪 讻讬讜谉 讚诇讗 住注讚讬 讗讬谉 诇讘专讱 注诇讬讬讛讜 砖诇砖 讘专讻讜转 讗诇讗 砖讗诐 讛注诇讬谞讜 诪专驻讗 诇讚讘专讬 专砖"讬 讗讻转讬 转住讜讘 讛拽讜砖讬讗 注诇 讛讙诪专讗 讚诪讬 讛讻专讬讞讜 诇讛诪转专抓 诇讞讚砖 讚讞诪专讗 住注讬讚 讜诪转讜讱 讻讱 诪讜讻专讞 讛讜讗 诇讚讞讜拽讬 讘拽专讗 讚讬讬谉 讬砖诪讞 讜讙讜诪专 讜诇讚讞讜拽讬 讘讛讗 讚专讘讗 讚砖转讬 讞诪专讗 讘诪注诇讬 驻住讞讗 讜诇讞诇拽 讘讬谉 讟讜讘讗 诇驻讜专转讗 讛讜讛 诇讬' 专拽 诇转专抓 讚讞诪专讗 讗讬拽专讬 诪讝讜谉 讜砖诪谉 诇讗 讗讬拽专讬 诪讝讜谉 讜讛讬' 谞讬爪讜诇 诪讻诇 拽讜砖讬转 讛诇诇讜 诇讚注转 讛专讗"砖 讘注"驻 讚诪讜转专 诇讗讻讜诇 转讘砖讬诇 诪讞诪砖转 讛诪讬谞讬谉 讘注"驻 讜注讬讬谉 讘讞讬讚讜砖讬谞讜 讘注"驻 讚祝 拽"讝 注"讘:


讜讛讬' 注讜诇讛 注诇 讚注转讬 讚注讚 讻讗谉 诇讗 谞讚讞拽 专讘 讛讜谞讗 诇讛讜爪讬讗 讛诪砖谞讛 讚注专讜讘讬谉 讚转谞谉 讛谞讜讚专 诪谉 讛诪讝讜谉 讜诇讗讜拽诪讬 讘讗讜诪专 讻诇 讛讝谉 注诇讬 讗诇讗 诇转专讜爪讬 讗诇讬讘讗 讚专讘 讜砖诪讜讗诇 讚诇讗 转讛讜讬 转讬讜讘转讗 注诇讬讬讛讜 讙诪讬 诪讛讗 讗讘诇 讻讬讜谉 讚讘讗诪转 谞讚讞讛 诪讬诪专讗 讚专讘 讜砖诪讜讗诇 讜谞砖讗专讜 讘转讬讜讘转讗 诇拽诪谉 讚祝 诇"讝 注"讗 讗"讻 砖讜讘 讛诪砖谞讛 谞砖讗专转 注诇 诪砖诪注讜转讛 讚讛谞讜讚专 诪谉 讛诪讝讜谉 讛讬讬谞讜 讘讗讜诪专 讻诇 讛诪讝讜谉 注诇讬 讜讗驻"讛 转谞谉 砖讗讬谞讜 诪讜转专 讗诇讗 讘诪讬诐 讜诪诇讞 讜讗"讘 诪讜讻讞 讚讻诇 砖讗专 诪讬诇讬 讜讙诐 砖诪谉 讗拽专讬 诪讝讜谉 讜讻讬讜谉 讚讙诐 专' 讬讜讞谞谉 讗诪专 讚注诇 砖诪谉 诪讘专讱 讘驻讛"注 讜诇讚讬讚讬' 转谞谉 讘注讬专讜讘讬谉 诪讝讜谉 讛讜爪专讱 讬转专抓 讚注诇讜讬' 讚讬讬谉 谞讙讚 砖诪谉 讛讜讗 讚讞诪专讗 住注讬讚 讜诪砖讞讗 诇讗 住注讬讚 讚转讬专抓 讝讛 谞讬讞讗 讘讬谉 诇专' 讬讜讞谞谉 讜讘讬谉 诇砖诪讜讗诇: 讗诇讗 砖专讗讬转讬 诇讛讟讜专 讜讛诪讞讘专 讘讬"讚 住讬诪谉 专讬"讝 住注讬祝 讬"讟 砖驻住拽讜 讘谞讜讚专 诪谉 讛诪讝讜谉 砖讗住讜专 讘讞诪砖转 讛诪讬谞讬谉 讜讘讗讜诪专 讻诇 讛讝谉 注诇讬 讗住讜专 讘讻诇 讞讜抓 诪谉 讛诪讬诐 讜诪诇讞 讜讛讬讬谞讜 讻讗讜拽讬诪转讗 讚专讘 讛讜谞讗 讚诪讜拽讬 诪转谞讬转讬谉 讚注讬专讜讘讬谉 讘讗讜诪专 讻诇 讛讝谉 注诇讬 讜爪专讬讱 诇讜诪专 讟注诪讗 讚讬讚讛讜 讚讗祝 讚讗讬转讜转讬讘 专讘 讜砖诪讜讗诇 讘讗讜专讝 诪"诪 讻"注 诪讜讚讜 注讻"驻 砖注诇 砖讗专 讚讘专讬诐 讗讬谉 诪讘专讻讬谉 讘讜专讗 诪"诪 讜讗"讻 讗讬讱 转谞谉 讘诪砖谞讛 砖讛谞讜讚专 诪谉 讛诪讝讜谉 诪讜转专 讘诪讬诐 讜诪诇讞 讚诪砖诪注 讚讻诇 砖讗专 讚讘专讬诐 讛诪讛 诪讝讜谉 讜讛转讜住驻转 讘注讬专讜讘讬谉 讚祝 诇诪"讚 驻"讗 讬讬砖讘讜 讝讛 讘讚讜讞拽 讚讗讬谉 诪讘专讻讬谉 讘诪"诪 讻讬 讗诐 注诇 诪讛 讚拽讘注讬 住注讜讚讛 注诇讬讜 讗诇讗 讚讗讻转讬 拽砖讛 诇诪讛 注诇 讛驻转 讚讜讞谉 拽讬讬"诇 讚诪讘专讱 砖讛讻诇 讜讛专讬 注诇 驻转 讚讜讞谉 拽讘注讬 住注讜讚讛 讻诪讜"砖 讛转讜住驻转 讘注爪诪诐 砖诐 讜注讜讚 讛专讬 专' 讬讜讞谞谉 讚讗讻诇 驻讬专讜转 讙讬谞讜住专 讜诪砖转讘注 讚诇讗 讟注讬诐 讝讬讜谞讗 讜砖诐 讘注讬专讜讘讬谉 讛拽砖讛 诪讝讛 注诇 讛讗 讚讗讜诪专 讻诇 讛讝谉 砖讗讬谞讜 诪讜转专 专拽 讘诪讬诐 讜诪诇讞 讜诪砖谞讬 砖诐 诇讗 转讬诪讗 讝讬讜谞讗 讗诇讗 诪讝讜谞讗 讜注讻"驻 诪讜讻讞 诪讚讘专讬 专' 讬讜讞谞谉 讘驻讬专讜转 讙讬谞讜住专 诇讗讜 诪讝讜谞讬 谞讬谞讛讜 讜讙诐 诇专' 讬讜讞谞谉 爪专讬讱 诇驻专砖 诪砖谞讛 讚注讬专讜讘讬谉 讘讗讜诪专 讻诇 讛讝谉 讻讗讜拽讬诪转讗 讚专讘 讛讜谞讗 讜讚注 讚讛专诪讘"诐 讘讻诇 驻"讟 诪谞讚专讬诐 诇讗 讛讝讻讬专 讻诇诇 诇讗 讚讬谉 讛讗讜诪专 讻诇 讛讝谉 注诇讬 讜诇讗 讚讬谉 讚谞讜讚专 诪谉 讛诪讝讜谉 讜讘砖诇诪讗 诪讛 砖诇讗 讛讝讻讬专 谞讜讚专 诪谉 讛诪讝讜谉 讛讬讬谞讜 砖住讜讘专 砖讗讜拽讬诪转讗 讚专讘 讛讜谞讗 谞砖讗专讛 注诇 诪讻讜谞讛 讜讗"讻 诇讗 谞讝讻专 讻诇诇 诇讗 讘诪砖谞讛 讜诇讗 讘讙诪专讗 讚讬谉 讛谞讜讚专 诪谉 讛诪讝讜谉 讜讗讬谉 讚专讻讜 砖诇 专讘讬谞讜 讛讙讚讜诇 诇讛讝讻讬专 讘住驻专讜 讚讘专 砖讗讬谉 诪驻讜专砖 诇讗 讘砖谞讬 讛转诇诪讜讚讬诐 讜诇讗 讘住驻专讬 讜住驻专讗 讜诪讻讬诇转讗 讜转讜住驻转讗 讗讘诇 诪讛 砖诇讗 讛讝讻讬专 讚讬谉 讗讜诪专 讻诇 讛讝谉 注诇讬 爪专讬讱 讟注诐 讜讬讘讜讗专 讘住讜祝 讚讘专讬谞讜 讜讙诐 注诇 讛讟讜专 讜讛诪讞讘专 讗谞讬 转诪讛 砖驻住拽讜 讘谞讜讚专 诪谉 讛诪讝讜谉 砖讗住讜专 讘讞诪砖转 讛诪讬谞讬谉 诇诪讛 讛砖诪讬讟讜 砖讗住讜专 讙诐 讘讗讜专讝 砖讛专讬 拽讬讬"诇 诇拽诪谉 讚祝 诇"讝 注"讗 砖讙诐 注诇 讗讜专讝 诪讘专讱 讘讜专讗 诪"诪 讜讙诐 注讜讚 讗谞讬 转诪讛 砖诇诪讛 诇讗 讛讝讻讬专讜 砖讗住讜专 讘讬讬谉 砖讛专讬 讬讬谉 讗驻讬诇讜 住注讬讚 砖讛讜讗 讞砖讜讘 讬讜转专 诪诪讝讜谉 讜讛专讬 讛拽砖讛 讻讗谉 讘讙诪专讗 砖谞讘专讱 注诇讬讜 砖诇砖 讘专讻讜转 讜诪砖谞讬 讚诇讗 拽讘注讬 住注讜讚讛 注诇讬讜 讜注讻"驻 诪讝讜谉 讛讜讗 讜注讻砖讬讜 讘讗 诇讬讚讬 住驻专 诪讞谞讛 讗驻专讬诐 讜专讗讬转讬 讘住讜祝 讛住驻专 讘讛讙讛转 砖注诇 讟讜专 讬"讚 讛专讙讬砖 注诇 砖讛砖诪讬讟 讗讜专讝 讜谞砖讗专 讘爪"注 讜讗谞讬 转诪讛 讙诐 注诇 讛砖诪讟转 讛讬讬谉 讜讻注转 爪"注 讘讝讛 讜注讻"驻 讘讗专谞讜 砖讗讜拽讬诪转讗 讚专讘 讛讜谞讗 谞砖讗专 砖专讬专 讜拽讬诐 讜讗"讻 讗讬讻讗 诇诪讬诪专 讚砖诪谉 诇讗 讗拽专讬 诪讝讜谉 讜讛讬' 讬讻讜诇 讻讗谉 诇砖谞讜讬讬 讚讬讬谉 讗拽专讬 诪讝讜谉 讜讛拽"诇 诇诪讛 谞讚讞拽 诇讞讚砖 讚讬讬谉 讗驻讬诇讜 住注讬讚 讜讘讞讬讚讜砖讬谞讜 讘驻' 注专讘讬 驻住讞讬诐 讚祝 拽"讝 注"讘 讻转讘谞讜 讬讬砖讜讘 谞讻讜谉 注诇 讝讛 讚专砖讛讜 诪砖诐 讜讻讗谉 诇讗 谞讻驻讬诇 讛讚讘专讬诐:


讜讛谞讛 讬注讚谞讜 诇讘专专 讟注诪讜 砖诇 专讘讬谞讜 讛讙讚讜诇 诇诪讛 讛砖诪讬讟 诇讙诪专讬 讚讬谉 讛谞讜讚专 诪谉 讛诪讝讜谉 讗讜 讛讗讜诪专 讻诇 讛讝谉 注诇讬 讜谞专讗讛 诪砖讜诐 讚砖诐 讘注讬专讜讘讬谉 讛拽砖讛 诪诇讞 讜诪讬诐 讛讜讗 讚诇讗 讗拽专讬 诪讝讜谉 讜讻讜' 诇讬诪讗 转讛讜讬 转讬讜讘转讗 讚专讘 讜砖诪讜讗诇 讜讻讜' 讜诇讗 讗讜转讘讬谞讬' 讞讚讗 讝诪谞讗 诇讬诪讗 转讛讜讬 转讬讜讘转讗 谞诪讬 诪讛讗 讗诪专 专讘 讛讜谞讗 讘讗讜诪专 讻诇 讛讝谉 注诇讬 诪讬诐 讜诪诇讞 讜讻讜' 讜讛讗诪专 专讘讛 讘讘"讞 讜讻讜' 讜诪砖转讘注 讚诇讗 讟注讬诐 诇讬 讝讬讜谞讗 讗讬诪讗 诪讝讜谞讬 注讻"诇 讛讙诪专讗 砖诐 讜讛谞讛 讝讛 驻砖讜讟 讚讚讘专 砖讛讜讗 诪讝讜谉 拽"讜 讚讗讬讛讜 讝讬讜谞讗 讜诇驻讬 讝讛 讛讬' 诇讜 诇讛拽砖讜转 转讬讻祝 诪砖谞转讬谞讜 注诇 专' 讬讜讞谞谉 讚讗砖转讘注 注诇 驻讬专讜转 讙谞讜住专 讚诇讗 讟注讬诐 讝讬讜谞讗 讜讛专讬 诪诪砖谞转讬谞讜 讚讻诇 讚讘专 讞讜抓 诪诪诇讞 讜诪讬诐 讗讬拽专讬 讗驻讬诇讜 诪讝讜谞讗 讜诇诪讛 谞讚讞拽 诇讛拽砖讜转 注诇 专讘 讜砖诪讜讗诇 讚讻讘专 讗讜转讘讬谞讛讜 讞讚讗 讝讬诪谞讗 讜砖讜讘 讗讬谉 诇谞讜 讻诇 讻讱 谞驻拽讜转讗 讗诐 转讛讜讬 谞诪讬 转讬讜讘转讗 诪讛讗 讛诇讗 注讚讬驻讗 诇讛拽砖讜转 注诇 专' 讬讜讞谞谉 砖注讚讬讬谉 诇讗 讗讬转讜转讘 讻诇诇 讜注诇 拽讜砖讬' 讝讜 讛讬' 诇讜 诇专讘 讛讜谞讗 诇砖谞讜讬讬 讚诪砖谞转讬谞讜 讘讗讜诪专 讻诇 讛讝谉 讜专' 讬讜讞谞谉 诪讝讜谞讬 拽讗诪专 讜讛谞专讗讛 讻讜讜谞转 讛讙诪专讗 讘讝讛 注"驻讬 讚讘专讬 讛讬专讜砖诇诪讬 砖诐 讘注讬专讜讘讬谉 讚讛讘讬讗 砖诐 专' 讬讗砖讬' 讗诪专 讛诇讻讜 讘谞讚专讬诐 讗讞专 诇砖讜谉 转讜专讛 讜砖讜讘 讛讘讬讗 讚专' 讬讜讞谞谉 讗讻诇 讞诇讬讟讬谉 讜讗诪专 诇讗 讟注讬诪讬转 诪讬讚讬 讘讛讛讜讗 讬讜诪讗 讜转谞讬谞谉 讛谞讜讚专 诪谉 讛诪讝讜谉 诪讜转专 讘诪讬诐 讜诪诇讞 (驻讬专讜砖讜 砖讛拽砖讛 讚诪诪砖谞转讬谞讜 诪讜讻讞 讚讻诇 诪讬讚讬 讞讜抓 诪诪讬诐 讜诪诇讞 讗拽专讬 诪讝讜谉 讜讗讬讱 拽讗诪专 专' 讬讜讞谞谉 诇讗 讟注讬诪讬转 诪讬讚讬) 驻转专 诇讛 讻专' 讬讗砖讬' 讚讗诪专 讛诇讻讜 讘谞讚专讬诐 讗讞专 诇砖讜谉 转讜专讛 讜诪谞讬谉 砖讻诇 讛讚讘专讬诐 讗讬拽专讜 诪讝讜谉 专讘 讗讞讗 讘专 讝注讬专讗 讗诪专 讜注砖专 讗转讜谞讜转 讘专 讜诇讞诐 讜诪讝讜谉 诪讛 转"诇 诪讝讜谉 讗诇讗 诪讻讗谉 砖讻诇 讛讚讘专讬诐 拽专讜讬诐 诪讝讜谉 注讬讬谉 砖诐 讘讬专讜砖诇诪讬 讘驻专拽 讘讻诇 诪注专讘讬谉 讜讘讬专讜砖诇诪讬 谞讚专讬诐 专讬砖 驻专拽 讛谞讜讚专 诪谉 讛诪讘讜砖诇 讜诪注转讛 诇讻讱 诇讗 讛拽砖讛 讛讙诪专讗 讘注讬专讜讘讬谉 转讬讻祝 诪谉 讛诪砖谞讛 讚讛讜讛 诪砖谞讬谞谉 讻转讬专讜抓 讛讬专讜砖诇诪讬 讚诪砖谞转讬谞讜 讗转讬讗 讻专' 讬讗砖讬' 讚讛诇讱 讘谞讚专讬诐 讗讞专 诇砖讜谉 转讜专讛 讜讘诇砖讜谉 转讜专讛 讻诇 诪讬诇讬 讗讬拽专讬 诪讝讜谉 诇讻讱 讛谞讜讚专 诪谉 讛诪讝讜谉 讗住讜专 讘讻诇 讚讘专 讞讜抓 诪诪讬诐 讜诪诇讞 讚讗驻讬诇讜 讘诇砖讜谉 转讜专讛 诇讗 讗拽专讬 诪讝讜谉 讚讜讚讗讬 诇讗 砖诇讞 讬讜住祝 诇讗讘讬讜 诪讬诐 讜诪诇讞 讗讘诇 讘诇砖讜谉 讘谞讬 讗讚诐 诇讗 讗拽专讬 诪讝讜谉 专拽 讞诪砖转 讛诪讬谞讬谉 讜诇讘讱 砖驻讬专 讗诪专 专' 讬讜讞谞谉 讚诇讗 讟注讬诐 讝讬讜谞讗 讗讘诇 专讘 讜砖诪讜讗诇 讗讜转讬讘 砖驻讬专 讚诇注谞讬谉 讘专讻讛 讜讚讗讬 讚讗讝诇讬谞谉 讘转专 诇砖讜谉 转讜专讛 讜讻讬讜谉 讚讗讜专讝 讜讚讜讞谉 拽专讜讗讬诐 诪讝讜谉 讘诇砖讜谉 转讜专讛 诇诪讛 诇讗 讬讘专讻讜 注诇讬讛诐 讘诪"诪 讜诪砖谞讬 专讘 讛讜谞讗 讘讗讜诪专 讻诇 讛讝谉 讗讘诇 讘讗讜诪专 诪讝讜谉 讗讬谞讜 讗住讜专 讗诇讗 讘讞诪砖转 讛诪讬谞谉 讜诇驻讬 讝讛 诇讗 讗讝讬诇 转谞讗 讗讞专 诇砖讜谉 转讜专讛 讗讜 讚讛讱 诪讝讜谉 讚讻转讬讘 讘拽专讗 讚讬讜住祝 讙"讻 诇讗 拽讗讬 注诇 讻诇 讚讘专 讜讘讗讜诪专 讻诇 讛讝谉 诇讗 诪砖讻讞讬谞谉 拽专讗 讜注诇 讻专讞讱 讘诇砖讜谉 讘谞讬 讗讚诐 讻诇 诪讬诇讬 讞讜抓 诪诪讬诐 讜诪诇讞 讝讬讬谞讬 砖讜讘 砖驻讬专 讛拽砖讛 注诇 专' 讬讜讞谞谉 讚讗诪专 讚诇讗 讟注讬诐 讝讬讜谞讗 讜诪砖谞讬 讗讬诪讗 诪讝讜谞讬. 讜讗诪谞诐 讻诇 讝讛 谞讬讞讗 诇砖讟转 讛讬专讜砖诇诪讬 讚专' 讬讗砖讬' 讘讗诪转 讛讜诇讱 讘谞讚专讬诐 讗讞专 诇砖讜谉 转讜专讛 讗讘诇 住讜讙讬转 讛讙诪专讗 讘诪住' 谞讚专讬诐 专讬砖 驻专拽 讛谞讜讚专 诪讛诪讘讜砖诇 驻诇讬讙 讘讝讛 注诇 讛讬专讜砖诇诪讬 讚砖诐 讚祝 诪"讟 注"讗 砖谞讬谞讜 讘诪砖谞讛 讛谞讜讚专 诪谉 讛诪讘讜砖诇 诪讜转专 讘爪诇讬 讜注诇 讝讛 讗诪专讜 砖诐 转谞讬讗 专' 讬讗砖讬' 讗讜诪专 讛谞讜讚专 诪讛诪讘讜砖诇 讗住讜专 讘爪诇讬 讜讗注"驻讬 砖讗讬谉 专讗讬' 诇讚讘专 讝讻专 诇讚讘专 讜讬讘砖诇讜 讗转 讛驻住讞 讘讗砖 讻诪砖驻讟 诇讬诪讗 讛讗 拽诪驻诇讙讬 讚专"讬 住讘专 讛诇讱 讗讞专 诇砖讜谉 转讜专讛 讜转谞讗 讚讬讚谉 住讜讘专 讘谞讚专讬诐 讛诇讱 讗讞专 诇砖讜谉 讘谞讬 讗讚诐 诇讗 讚讻"注 讛诇讱 讗讞专 诇砖讜谉 讘"讗 讜诪专 讻讬 讗转专讬' 讜讻讜' 讜讘讗转专讬' 讚专"讬 讗驻讬诇讜 爪诇讬 拽专讜讬 诪讘讜砖诇 讜讛讗 拽专讗 谞住讬讘 诇讛 讗住诪讻转讗 讘注诇诪讗 注讚 讻讗谉 讛住讜讙讬讗 讚谞讚专讬诐 讜诪注转讛 讛讚拽"诇 讘注讬专讜讘讬谉 讻讬讜谉 讚诇讬讻讗 砖讜诐 转谞讗 讚住"诇 讛诇讱 讗讞专 诇砖讜谉 转讜专讛 诇诪讛 诇讗 讛拽砖讛 转讬讻祝 诪诪转谞讬' 注诇 专' 讬讜讞谞谉 讜注诇 讻专讞讱 爪专讬讻讬谉 讗谞讜 诇讜诪专 讚住讜讙讬讗 讚讘讻诇 诪注专讘讬谉 驻诇讬讙 注诇 住讜讙讬讗 讚讛谞讜讚专 诪讛诪讘讜砖诇 讜住讜讙讬讗 讚讘讻诇 诪注专讘讬谉 住"诇 讻砖讟转 讛讬专讜砖诇诪讬 讚专' 讬讗砖讬' 住讘讬专讗 诇讬' 讛诇讱 讗讞专 诇砖讜谉 转讜专讛. 讜注转讛 谞讘讜讗 诇驻专砖 讟注诪讜 砖诇 讛专诪讘"诐 讻驻讬 讗砖专 讬注讚谞讜 讜讛谞讛 诇注讬诇 讻转讘转讬 砖讛专诪讘"诐 住"诇 讚讗讜拽讬诪转讗 谞砖讗专转 注诇 诪讻讜谞讛 讜注讻砖讬讜 讛讚专谞讗 讘讬 讜讗讚专讘讛 住"诇 诇专讘讬谞讜 讛讙讚讜诇 讻讬讜谉 讚讘讗诪转 讗讜拽讬诪转讗 讚专讘 讛讜谞讗 讚讞讬拽讗 讛讬讗 讜爪专讬讻讬谉 讗谞讜 诇砖讘砖 讛诪砖谞讛 讚讗谞谉 转谞谉 讛谞讜讚专 诪谉 讛诪讝讜谉 讜谞讬拽讜 讜谞讬诪讗 讚讛讬讬谞讜 讘讗讜诪专 讻诇 讛讝谉 讜讻谉 诇讛讜爪讬讗 讚讘专讬 专' 讬讜讞谞谉 讚诪砖转讘注 讚诇讗 讟注讬诐 讝讬讜谞讗 讜讗谞谉 谞讬诪讗 诪讝讜谞讬 专诇讗 讚讻诇 讗诇讜 讛讚讜讞拽讬诐 讛讜讗 讚诇讗 转讛讜讬 转讬讜讘转讗 讚专讘 讜砖诪讜讗诇 讗讘诇 讻讬讜谉 讚讘诇讗"讛 讗讬转讜转讘 专讘 讜砖诪讜讗诇 转讜 诇讗 讚讞拽讬谞谉 讘砖讬谞讜讬讬 讚讞讬拽讬 讜诇讗 诪砖讙讬讞讬谉 讗诐 转讛讜讬 转讬讜讘转讗 谞诪讬 诪讛讗 讜谞砖讗专转 讛诪砖谞讛 讻诪砖诪注讛 砖谞讜讚专 诪谉 讛诪讝讜谉 诪诪砖 讜诪砖谞转讬谞讜 讻专' 讬讗砖讬' 讚讛诇讱 讘谞讚专讬诐 讗讞专 诇砖讜谉 转讜专讛 讜讘诇砖讜谉 转讜专讛 讛讻诇 谞讻诇诇 讘诪讝讜谉 讞讜抓 诪诪讬诐 讜诪诇讞 讜专' 讬讜讞谞谉 砖驻讬专 讗诪专 讚诇讗 讟注讬诐 讝讬讜谞讗 讚讘诇砖讜谉 讘谞讬 讗讚诐 讗驻讬诇讜 讝讬讜谞讗 诇讗 讗讬拽专讜 驻讬专讜转 讙谞讜住专 讜讻讬讜谉 讚讗谞谉 拽讬讬"诇 讚诇讗 讻专' 讬讗砖讬' 讗诇讗 讻转谞讗 讚讛谞讜讚专 诪讛诪讘讜砖诇 诪讜转专 讘爪诇讬 讚讗讝诇讬谞谉 讘谞讚专讬诐 讘诇砖讜谉 讘谞讬 讗讚诐 砖讜讘 诇讗 诪砖讙讞讬谞谉 诇讚讬谞讗 讘讛讱 诪砖谞讛 讚讘讻诇 诪注专讘讬谉 讜讗"讻 讘诇砖讜谉 讘谞讬 讗讚诐 诇讗 谞讝讻专 讘砖"诐 诇讗 诪讛讜 谞讻诇诇 讘诇砖讜谉 诪讝讜谉 讜诇讗 讘诇砖讜谉 讛讝谉 讜诇讻谉 诇讗 讛讝讻讬专 讛专诪讘"诐 讚讘专 诪讝讛 讻诇诇 讜讻诇 讗讞讚 讬讞拽讜专 讘诇砖讜谉 讗谞砖讬 诪拽讜诪讜:


转讜住' 讚"讛 讚专讱 讟专拽住诪讬谉 驻专砖"讬 讜讻讜' 讻讚诪砖诪注 讘驻' 讬讜爪讗 讚讜驻谉 讗讬讝讛讜 讞爪专 讜讻讜' 讜讻谉 诪讜讻讞 讘驻专拽 讛诪讘讬讗 讛谞讛 讛讱 讚讬讜爪讗 讚讜驻谉 讛讜讗 诪砖谞讛 诪驻讜专砖转 讘诪住' 诪注砖专讜转 讘驻"讙 诪砖谞讛 讛' 讜讛讱 讚讛诪讘讬讗 讛讜讗 讘诪住' 转专讜诪讜转 驻"讞 诪砖谞讛 讙' 讗诪谞诐 讻谉 讛讜讗 讚专讱 讛转讜住驻转 讗祝 砖讛诪讛 诪砖谞讬讜' 诪驻讜专砖转 讻讬讜谉 砖住讚专 讝专注讬诐 讗讬谉 讛讻诇 专讙讬诇讬诐 讘讜 诇讻谉 讘诪拽讜诐 砖讛讜讘讗讜 诪砖谞讬讜' 讘转诇诪讜讚 讘住讚专讬诐 讛专讙讬诇讬诐 诪爪讬讬谞讬谉 诪拽讜诐 诇讛诪住讻转' 讛专讙讬诇讛 讜讘诪住' 讘"诪 讚祝 驻"讞 注"讗 讘讚"讛 注讚 砖讬专讗讛 讛讘讬讗讜 讛转讜住' 讙"讻 砖谞讬 诪砖谞讬讜转 讛诇诇讜 讜爪讬讬谞讜 诪拽讜诪诐 讛讗诪讬转讬' 讘诪住' 诪注砖专讜转 讜讘诪住' 转专讜诪讜转 讜讗祝 注诇 驻讬 讻谉 住讬讬诪讜 讙"讻 砖讝讛 讛讜讘讗讛 讘驻专拽 讬讜爪讗 讚讜驻谉 讜讝讜 讛讜讘讗讛 讘驻专拽 讛诪讘讬讗 诪讟注诐 讛谞"诇 砖讛转诇诪讜讚 讛讻诇 讘拽讬讗讬诐 讘讜:





诪专讗讬转 讛注讬谉

讗诪专 专讘讬 讞谞讬谞讗 讘专 驻驻讗 讻诇 讛谞讛谞讛 诪谉 讛注讛"讝 讘诇讗 讘专讻讛 讻讗诇讜 讙讜讝诇 诇讛拽讘"讛 讜讻谞住转 讬砖专讗诇 砖谞讗诪专 讙讜讝诇 讗讘讬讜 讜讗诪讜 讜讗讜诪专 讗讬谉 驻砖注 讜讻讜'. 讬砖 诇讞拽讜专 讚诇注讬诇 讘住诪讜讱 讗诪专讬谞谉 讻诇 讛谞讛谞讛 诪讛注讛"讝 讘诇讗 讘专讻讛 诪注诇 讜讛讻讗 讗诪专讬谞谉 讻讗诇讜 讙讜讝诇 讜讻讜' 讜讛专讬 讛讘专讻讜转 诪讚专讘谞谉 讜转拽谞讜诐 讗谞砖讬 讻谞讛"讙. 讜注讚 讗谞砖讬 讻谞讛"讙 讗讬讱 讛讬讜 谞讛谞讬诐 讘诇讗 讘专讻讛. 讜谞专讗讛 讚讜讚讗讬 诪拽诪讬 讚转拽讬谞讜 专讘谞谉 讛讘专讻讜转 讻诇 讗讚诐 讬专讗 砖诪讬诐 讛讬讛 诪讜讚讛 讘驻讬讜 讗讜 诇驻讞讜转 讘诇讘讜 注诇 讻诇 诪讛 砖谞讛谞讛 讗讱 讛诪讜谉 讛注诐 诇讗 讬讚注讜 讜诇讗 讬讘讬谞讜. 讗讱 注转讛 讚转拽讜谉 专讘谞谉 讛讘专讻讜转 讻诇 诪讬 砖讗讬谞讜 诪讘专讱 注讜谞讜 讬砖讗. 讜讝"砖 讙讜讝诇 讗讘讬讜 讜讗诪讜 讜讗讜诪专 讗讬谉 驻砖注 讚诇讬诪讬诐 专讗砖讜谞讬诐 诇讗 讛讬讜 诪讘专讻讬谉 讻讬 诇讗 讛讬讜 讘专讻讜转 讜诇讝讛 讗讜诪专 讗讬谉 驻砖注. 讜诪"砖 讻讗诇讜 讙讜讝诇 讜讻讜' 讞讜抓 诪讛驻砖讟 讗驻砖专 讚注"讬 讛讘专讻讛 讜讛讻讜谞讛 诪讘专专 谞讬爪讜爪讜转 讛拽讚讜砖讜转 注"讬 讛诪讗讻诇 讜注讜诇讬诐 谞讬爪讜爪讜转 讛拽讚讜砖讜转 诇诪' 讜讬砖 讬讞讜讚 讜讛讜讬 诪诪砖 讻讗诇讜 讙讜讝诇 讜讻讜' 讜驻讜拽 讞讝讬 诪"砖 专讘讬谞讜 讛讗专"讬 讝"诇 注"驻 讗诐 转注爪专谞讬 诇讗 讗讜讻诇 讘诇讞诪讱 讚诪谞讜讞 诇讗 讛讬讛 诪讻讜讬谉 讗诇讗 讘讻讜谞转 诪"讜 谞"讞 讜诇讝"讗 诇讗 讗讜讻诇 讘诇讞诪讱 讚爪专讬讱 讻讜谞讛 讬讜转专 注诇讬讜谞讛 讜诪砖讜"讛 讗诪专讜 诪谞讜讞 注"讛 讛讬讛 讝讛讜 转讜专祝 讚讘专讬讜 讜诪讻讗谉 谞诇诪讚 讚讛讙诐 讚诇讗 讛讬讜 注讚讬讬谉 讘专讻讜转 讛讬讜 诪讻讜讜谞讬诐 讻讜谞讜转 注诇讬讜谞讜转 讜讗讜讬 诇讛 诇讗讜转讛 讘讜砖讛 讻讬 诪讛 砖讛讬讛 诪讻讜讬谉 诪谞讜讞 讘住讜讚 诪"讜 谞"讞 讛讜讗 讻讜谞转 讛讗讻讬诇讛 砖讻转讘 专讘讬谞讜 讛讗专"讬 讝"诇 讜诇讝讛 谞拽专讗 注诐 讛讗专抓 砖诇讗 讛讬讛 诪讻讜讬谉 讻讜谞讛 讬讜转专 注诇讬讜谞讛. 讜诪讛 讬注砖讜 讻诪讛 讙讚讜诇讬 讚讜专谞讜 砖讗讬谞诐 诪讻讜讜谞讬诐 讗驻讬诇讜 讻讜谞转 诪谞讜讞. 讜诇驻讞讜转 讞专讚讛 讬诇讘砖 讛讗讚诐 诇讘专讱 讘讻讜谞讛 讜讘诇讘 砖诇诐 讜讬注诇讛 讘讚注转讜 砖讬砖 讻讜谞讜转 注诇讬讜谞讜转 讜讛讜讗 诪讻讜讬谉 诇讚注转 讛讬讜讚注讬诐 讜讛' 讛讟讜讘 讛讜讗 讘专讞诪讬讜 讬拽讘诇 讻讜谞转讜 讚专讱 讻诇诇:





驻转讞 注讬谞讬诐

讻讗谉 讘讝诪谉 砖讬砖专讗诇 注讜砖讬诐 专爪讜谞讜 讜讻讜' 注诪"砖 讛转讜住' 讜住讜祝 讚讘专讬讛诐 砖谞转讞讘讟讜 讘讛诐 讛诪驻专砖讬诐 讘转讜住' 讬砖谞讬诐 讻"讬 讬砖 讚讘讜专 讝讛 讜住讬讜诐 讝讛 诇讬转讬讛. 讜讘转谞讞讜诪讗 驻' 谞讞 诪驻专砖 驻专砖转 讜讛讬讛 讗诐 砖诪讜注 讘诪拽讬讬诪讬 诪爪讜转 讜讗讬谞诐 注讜住拽讬诐 讘转讜专讛 注"砖 讜讚讜拽. 砖讜讘 专讗讬转讬 诇讛专讘 注讬讜谉 讬注拽讘 诇拽诪谉 砖驻讬专砖 讻谉 诪讚谞驻砖讬讛 讜诇讗 讝讻专 砖讛讜讗 诪驻讜专砖 讘专讝"诇 讘转谞讞讜诪讗:


专砖讘"讬 讗讜诪专 讗驻砖专 讗讚诐 讞讜专砖 讜讻讜'. 讛专讘 注讬讜谉 讬注拽讘 讘诪谞讞讜转 讚祝 爪"讟 讜诪讜驻转 讛讚讜专 诪讛专讞"讗 讝"诇 讛拽砖讜 讚诪讞诇驻讗 砖讬讟转讬讬讛讜 讚专砖讘"讬 讜专讘讬 讬砖诪注讗诇 讛讻讗 诪诪"砖 讗讬谞讛讜 讙讜驻讬讬讛讜 讘诪谞讞讜转. 讜讗谞讬 讘注谞讬讬 注诪讚转讬 注诇 讝讛 讘住驻专 讛拽讟谉 讘专讻讬 讬讜住祝 讬"讚 住讬' 专诪"讜 讚讬谉 讗'. 讜诪专讬砖 讛讜讛 讗诪讬谞讗 讛转诐 讚讛讛讬讗 讚驻' 砖转讬 讛诇讞诐 专"讬 讘砖诐 专砖讘"讬 讛讜讗 专讘讬 砖诪注讜谉 讘谉 讬讛讜爪讚拽 讜讻谉 讛讘讬讗 讛讙讬专住讗 讛专讘 砖驻转讬 讻讛谉 注"砖. 讜注转讛 专讗讬转讬 诇讙讗讜谉 专讘 讗讞讗 讘砖讗诇转讜转 驻' 讜讗转讞谞谉 讚诪讬讬转讬 讛讙讬专住讗 专讘讬 讬讜讞谞谉 讘砖诐 专' 讬讛讜砖注 讘谉 讬讛讜爪讚拽 讗驻讬诇讜 拽专讗 拽"砖 砖讞专讬转 讜注专讘讬转 讜讻讜' 注"砖:


讛专讗砖讜谞讬诐 注砖讜 转讜专转谉 拽讘注 讜讻讜' 诪讛讻讗 诪砖诪注 诇讬讛 诇专讘讬谞讜 讗诇讞谞谉 讚诇讗 讻专"转 砖驻讬专砖 讬驻讛 转"转 注诐 讚专讱 讗专抓 砖讚专讱 讗专抓 注讬拽专 讜讘转讜住驻讜转 讬砖谞讬诐 讻"讬 讻讗谉 讛讗专讬讻讜 讘讝讛. 讜讻诪注讟 讻诇 讚讘专讬讛诐 讛诐 讘转讜住驻讜转 讬砖谞讬诐 住讜祝 讬讜诪讗 讜讘讛讙讛讜转 诪讬讬诪讜谞讬讜转 驻"讙 讚转诇诪讜讚 转讜专讛. 讜注讬讬谉 诪"砖 讛专"砖 驻"讝 讚讟讛专讜转 讜诪"砖 讗谞讬 讘注谞讬讬 讘住驻专 讛拽讟谉 讘专讻讬 讬讜住祝 讗"讞 住讬诪谉 转讻"讙 讘住"讚:


讚专讱 讟专拽住诪讜谉. 讻转讘讜 转讜住' 讬砖谞讬诐 讻"讬 驻讬' 讚专讱 砖注专 讜讟专拽 诪爪讬谞讜 诇砖讜谉 住讙讬专讛 讻诪讜 讟专讜拽讜 讙诇讬 讜讻谉 讗诪讛 讟专拽住讬谉 讜讬砖 讙讜专住讬诐 讟专讻住诪讜谉 讜讛讬讗 讛讬讗. 讜讘注专讜讱 驻讬' 讟专讻住诪讜谉 讬专拽 讜专"诇 讚专讱 讬专拽 讻诇讜诪专 砖讝讛讜 讚专讱 驻谞讬 讛讘讬转 讻诪讜 砖诪讻谞讬住讬谉 讬专拽 砖讗讬谞讜 讞讬讬讘 讘诪注砖专 讜讗讬谉 谞"诇 砖讗讬谉 讝讛 诇砖讜谉 转诇诪讜讚 讜讗驻讬诇讜 讛讬讛 讘诇砖讜谉 转诇诪讜讚 讚专讱 讬专拽 讗讬谉 讝讛 谞讻讜谉 讚诇诪讛 诇讗 谞拽讟 砖注专 讗讜 讘讬转. 讚诪讬 住谞讬 诇讬讛 诇诪谞拽讟 讚专讱 砖注专 讗讜 讚专讱 驻谞讬 讛讘讬转 讜诪讛 诪砖诇 讛讜讗 诇转诇讜转讜 讘讬专拽 讜注讜讚 讚讬专拽 谞诪讬 讞讬讬讘 讘诪注砖专 诪讚专讘谞谉 注讻"诇 讜诪"砖 讜讟专拽 诪爪讬谞讜 诇砖讜谉 住讙讬专讛 讗讬谞讜 诪讬讜砖讘 讚讗"讻 讛讻讗 讙讘讬 讟专拽住诪讜谉 砖讛讜讗 讚专讱 砖注专 诇讗 砖讬讬讱 诇砖讜谉 住讙讬专讛. 讜讘讙讬讟讬谉 讚祝 驻"讗 讻转讘讜 讛转讜住' 讙诐 讻谉 讟专拽住诪讜谉 诇砖讜谉 砖注专 讻诪讜 讟专讜拽讜 讙诇讬 讜爪专讬讱 讘讬讗讜专 讚讟专讜拽讜 讙诇讬 讗讬谞讜 注谞讬谉 讚讗讬谉 讟专讜拽讜 诇砖讜谉 砖注专 讗诇讗 驻讬专讜砖讜 住讙讜专讜. 讜专砖"讬 讝"诇 砖诐 驻讬' 讚专讱 诇讬讻谞住 诇驻谞讬诐. 讜讘讬讜诪讗 讚祝 谞"讘 驻讬专砖"讬 砖诐 讟专拽 诇砖讜谉 讻谞讬住转 驻谞讬诐. 讜讛专讬讟讘"讗 讘讞讬讚讜砖讬讜 诇讬讜诪讗 砖诐 驻讬专砖 讟专拽 讘诇砖讜谉 讬讜谞讬 讞讜抓 住讬谉 诇砖讜谉 驻谞讬诐. 讜讛转讜住' 讘讙讬讟讬谉 讛砖讬讙讜 讙诐 讻谉 注诇 讛注专讜讱 注"砖 讜诇砖讜谉 转讜住' 讬砖谞讬诐 讚住讜讙讬讬谉 讛谞讝' 讛讜讗 诪讘讜专专 讜诪讬讜砖讘 讟驻讬. 讜注讬讬谉 讘诪注专讬讱:


讜讞诪专讗 诪讬 住注讬讚 讜讛讗 专讘讗 讛讜讛 砖转讬 讜讻讜' 讜诪讬 住注讬讚 讻诇诇 讜讛讻转讬讘 讜讬讬谉 讬砖诪讞 讜讻讜' 讛讗 讚诇讗 驻专讬讱 转讬讻祝 诪讛讻转讜讘 诪拽诪讬讛 讚驻专讬讱 诪专讘讗 讗驻砖专 诇讜诪专 讚讛拽讜砖讬讗 诪专讘讗 注讚讬驻讗 诇讬讛 讚诪专讘讗 砖诪注讬谞谉 讚诇讗 诪住转讬讬讛 讚诇讗 住注讬讚 讗诇讗 讚讙专讬专 谞诪讬. 讜转讜 讚诪拽专讗 讬砖 诇讚讞讜转 讚诇讗 住注讬讚 讻诇 讻讱 讻诪讜 诇讞诐 讜诪砖讜"讛 驻专讬讱 诪专讘讗. 讜讻讬 诪砖谞讬 讟讜讘讗 讙专讬专 驻讜专转讗 住注讬讚 讛讚专 讗拽砖讬讛 诇讬讛 诪拽专讗 讚驻砖讟讬讛 诪砖诪注 讚谞讛诪讗 住注讬讚 讞诪专讗 诇讗 住注讬讚 讜驻专讬拽 讞诪专讗 讗讬转 讘讬讛 转专转讬 讜讻讜' 讻诇讜诪专 讚讛讻转讜讘 诪讬诇转讗 驻住讬拽转讗 谞拽讟 讚诪砖诪讞 讚讗诇讜 住注讬讚 讗讬谞讜 讻砖砖讜转讛 讛专讘讛. 讜诇砖讬讟转 讛专讘 讘"讞 讗"讞 住讬' 转注"讗 砖驻讬专砖 诇讚注转 讛讟讜专 讚诪"砖 讟讜讘讗 讙专讬专 驻讜专转讗 住注讬讚 专"诇 砖讟讘注 讛讬讬谉 诇讙专讜专 讛专讘讛 讜诇住注讜讚 诪注讟 谞讬讞讗 讟讜讘讗 诇砖讜谉 讜诪讬 住注讬讚 讻诇诇 讜讗"砖 诪讗讬 讚驻专讬讱 诪拽专讗 讚诇驻讬 驻砖讟 讛砖"住 讚讻讬 砖转讬 驻讜专转讗 讚讜拽讗 住注讬讚 诪讗讬 驻专讬讱 诪拽专讗 讛专讬 诪讗讬 讚住注讬讚 诇讗讜 诪讬诇转讗 驻住讬拽转讗 讛讜讗. 讗诪谞诐 讻讘专 讛讗讞专讜谞讬诐 讚讞讜 驻讬专讜砖讜 讚讗讬谞讜 讘诪砖诪注 驻讜专转讗 住注讬讚 讟讜讘讗 讙专讬专 注"砖.


讗讬 讛讻讬 谞讘专讬讱 注诇讬讛 讙' 讘专讻讜转 讜讻讜' 讗注"讙 讚讘砖讬诇讛讬 驻专拽讬谉 讗诪专讜 讚诇专讘谞谉 讗专抓 讛驻住讬拽 讜讘专讻转 拽讗讬 讗诇讞诐 诇讞讜讚 诪"诪 讻讬讜谉 讚讗诪专 讚讬讬谉 讟驻讬 注讚讬祝 诪诇讞诐 诪住转讘专讗 讚谞讘专讬讱 注诇讬讛 讚诇讗 讛驻住讬拽 讗专抓 讗诇讗 诇诪注讜讟讬 砖讗专 诪讬谞讬谉 讚诇讗 住注讚讬 讻诇讞诐 讜诪"砖 讘讝讛 讛专讘 诪讛专"讗 谞讘讜谉 讜诪讜专讬 讛专讘 谞讞驻讛 讘讻住祝 讗"讞 住讬' 讘' 注诪讚转讬 注诇 讚讘专讬讛诐 讘注谞讬讜转讬 讘拽讜谞讟专讬住 诪讞讝讬拽 讘专讻讛 讗"讞 住讬诪谉 专"讞 注砖"讘 讘住"讚:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讝"诇 讙讜驻讗 讗诪专 专' 讬讛讜讚讛 讗诪专 砖诪讜讗诇 讜讻讜' 砖诪谉 讝讬转 诪讘专讻讬谉 注诇讬讜 讘讜专讗 驻专讬 讛注抓 讛讬讻讬 讚诪讬 讗讬诇讬诪讗 讚拽讗 砖转讬 诇讬讛 讗讝讜拽讬 诪讝讬拽 诇讬讛 讚转谞讬讗 讛砖讜转讛 砖诪谉 砖诇 转专讜诪讛 诪砖诇诐 讗转 讛拽专谉 讜诇讗 诪砖诇诐 讗转 讛讞讜诪砖 讗诇讗 讚拽讗 讗讻讬诇 诇讬讛 注"讬 驻转 讗讬 讛讻讬 讛讜讬讗 诇讛 驻转 注讬拽专 讜讛讜讗 讟驻诇 讜讻讜' 讗诇讗 讚拽讗 砖转讬 诇讬讛 注"讬 讗谞讬讙专讜谉 讜讻讜' 讗"讻 讛讜讬 诇讬讛 讗谞讬讙专讜谉 注讬拽专 讜讻讜' 讛讻讗 讘诪讗讬 注住拽讬谞谉 讘讞讜砖砖 讘讙专讜谞讜 讜讻讜' 驻砖讬讟讗 诪讛讜 讚转讬诪讗 讻讬讜谉 讚诇专驻讜讗讛 拽讗 诪讻讜讬谉 诇讗 诇讬讘专讱 注诇讬讛 讻诇诇 拽诪"诇 注讻"诇. 讛专讗砖讜谞讬诐 谞讞诇拽讜 讘讘讬讗讜专 讛讙诪' "讗讬诇讬诪讗 讚拽讗 砖转讬 诇讬讛 讗讝讜拽讬 诪讝讬拽 讜讻讜'", 讚专砖"讬 驻讬专砖 (讚"讛 讗讝讜拽讬 诪讝讬拽) "诇讙讜驻讬讛 讜讗讬谉 讝讜 讗讻讬诇讛 砖讟注讜谞讛 讘专讻讛 讚讙讘讬 讗讻讬诇讛 讜讗讻诇转 讻转讬讘". 诇专砖"讬 拽讜砖讬讬转 讛讙诪' 讛讬讗 讚讗讬 砖讜转讛 砖诪谉 诇讘讚讜 讗讬谞讜 诪注砖讛 讗讻讬诇讛 讗诇讗 诪讝讬拽 讜诇讗 讬讘专讱 讻诇诇. 讜讻"讻 讛专讬"祝 (讻讛. 讘讚驻讬讜) "讜讗讬 砖转讬 诇讬讛 诪砖转讬讗 讗讝讜拽讬 诪讝讬拽 诇讬讛 讜诇讗 诪讘专讱 注诇讬讛". 讗诪谞诐 讝"诇 讛专诪讘"诐 (驻"讞 诪讛诇' 讘专讻讜转 讛"讘) 讗讘诇 讗诐 砖转讛 讛砖诪谉 诇讘讚讜 讗讜 砖诇讗 讛讬讛 讞讜砖砖 讘讙专讜谞讜 诪讘专讱 注诇讬讜 砖讛讻诇 砖讛专讬 诇讗 谞讛谞讛 讘讟注诐 讛砖诪谉 注讻"诇, 讜诪讘讜讗专 讚讛专诪讘"诐 住讜讘专 讚讘砖讜转讛 砖诪谉 诇讘讚讜 诪讘专讱 砖讛讻诇, 讜爪"讘 讘讬住讜讚 诪讞诇拽讜转诐. 讜注讜讚 爪"注 讘讚讘专讬 讛专诪讘"诐 讚诪讛讬 讻讜讜谞转讜 讘诪砖"讻 "砖讛专讬 诇讗 谞讛谞讛 讘讟注诐 讛砖诪谉", 讚诪诪讛 谞驻砖讱 讗讬 诇讗 谞讛谞讛 诇讗 讬讘专讱 讻诇诇, 讜讗诐 谞讛谞讛 讗诪讗讬 讗讬谞讜 诪讘专讱 讘讜专讗 驻专讬 讛注抓 砖讛讬讗 注讬拽专 讛讘专讻讛 注诇 砖诪谉 讝讬转. 讜注讬讬谉 讘讻住祝 诪砖谞讛 砖讛专诪讘"诐 住讜讘专 讚诪讻讬讜谉 讚讗讝讜拽讬 诪讝讬拽 讗讬谞讜 诪讘专讱 讘讜专讗 驻专讬 讛注抓 讗讘诇 诪讻讬讜谉 砖谞讛谞讛 诪讘专讱 砖讛讻诇, 讜爪"讘 诪讛讜 讙讚专 讛讛诇讻讛 诇砖讬讟转 讛专诪讘"诐.
讜讛谞讛 讘住讜讙讬讬谉 诪讚诪讬谞谉 讚讬谉 讘专讻讛 诇讞讬讜讘 讞讜诪砖 讘讗讻讬诇转 转专讜诪讛, 讜讘砖讜转讛 砖诪谉 诇讘讚讜 驻讟讜专 诪讞讜诪砖 讚诇讗 砖诪讛 讗讻讬诇讛 讜讛讜讗 讛讚讬谉 讚驻讟讜专 诪讘专讻讛. 讜谞专讗讛 讚讬住讜讚 讛讚讬谉 讚讝专 砖讗讻诇 转专讜诪讛 讞讬讬讘 讞讜诪砖 转诇讜讬 讘讗讻讬诇讛 讻讝讜 砖讗驻砖专 诇拽讬讬诐 讘讛 诪爪讜转 讗讻讬诇转 转专讜诪讛 讗讬诇讜 讛讻讛谉 讛讬讛 讛讗讜讻诇, 讜讻砖讗讻诇讛 讝专 讞讬讬讘 讞讜诪砖. 讚讛谞讛 驻住拽 讛专诪讘"诐 (驻讬"讗 诪讛诇' 转专讜诪讜转 讛"讗) 讜讝"诇 讛转专讜诪讛 谞讬转谞转 诇讗讻讬诇讛 讜砖转讬讬讛 讜诇住讬讻讛 砖讛住讬讻讛 讻砖转讬讬讛 讜讻讜' 讜讛砖转讬讬讛 讘讻诇诇 讗讻讬诇讛 诇讗讻讜诇 讚讘专 砖讚专讻讜 诇讗讻讜诇 讜诇砖转讜转 讚讘专 砖讚专讻讜 诇砖转讜转 讜诇住讜讱 讚讘专 砖讚专讻讜 诇住讜讱 讜诇讗 讬住讜讱 讬讬谉 讜讞讜诪抓 讗讘诇 住讱 讛讜讗 讗转 讛砖诪谉 讛讟讛讜专 讜诪讚诇讬拽 讗转 讛讟诪讗 讜讝讛 讛讜讗 讛谞拽专讗 砖诪谉 砖专讬驻讛 讘讻诇 诪拽讜诐 注讻"诇. 讜诪讘讜讗专 讘讚讘专讬 讛专诪讘"诐 砖讞诇 讚讬谉 "谞讬转谉" 讘讞驻爪讗 砖诇 转专讜诪讛 讚谞讬转谞转 诇讗讻讬诇讛 讜诇砖转讬讬讛 讜住讬讻讛 讻讚专讻讛 讜讻砖讻讛谉 诪拽讬讬诐 讗转 讛谞讬转谉 砖讘讞驻爪讗 讛专讬讛讜 诪拽讬讬诐 讗转 诪爪讜转 讗讻讬诇转 讛转专讜诪讛. 讜讛讚讬谉 讚讝专 砖讗讻诇 转专讜诪讛 讞讬讬讘 诇砖诇诐 讞讜诪砖 讞诇 讘讗讜驻谉 砖讗讬诇讜 讛讬讛 讗讜讻诇讛 讻讛谉 讛讬讛 诪拽讬讬诐 讘讗讻讬诇转讜 讛谞讬转谉 砖讘讞驻爪讗 讚讛讬讬谞讜 讘讗讻讬诇讛 讜砖转讬讬讛 讜住讬讻讛 讻讚专讻讛.
讜讛谞讛 讬砖 讘' 讚讬谞讬 讗讻讬诇讛 砖诇讗 讻讚专讱 讗讻讬诇转讜: 讗) 讚讬谉 砖诇讗 讻讚专讱 讗讻讬诇转讜 讘讻诇 讗讬住讜专讬诐 砖讘转讜专讛 讚讗讬谞讜 诇讜拽讛 讗诇讗 讗诐 讗讻诇 讻讚专讱 讗讻讬诇转谉 讜讗诐 诇讬讻讗 讛谞讗转 讗讻讬诇讛 讻诇诇 驻讟讜专, 讜讻讙讜谉 砖讗讻诇 讞诇讘 讞讬 讚诇讗 诇拽讬 (讜讻讚诪讘讜讗专 讘驻住讞讬诐 讻讚: 讜讘专诪讘"诐 驻讬"讚 诪讛诇' 诪讗讻"讗 讛诇' 讬' - 讬"讗), 讘) 讚讬谉 讚专讱 讗讻讬诇转 讛讱 讞驻爪讗 讙讜驻讗 砖讞诇 讘讗讻讬诇转 转专讜诪讛 诪注砖专 砖谞讬 讜砖讘讬注讬转 讚讛讬讬谞讜 讚讗诐 讗讻诇 讗转 讛讞驻爪讗 砖诇讗 讻讚专讱 讗讻讬诇转讜 讛诪讬讜讞讚转 讗注"驻 讚讛讜讬 诪注砖讛 讗讻讬诇讛 讘讻诇 讛转讜专讛 讻讜诇讛 诇讗 拽讬讬诐 讗转 讛谞讬转谉 砖诇 讛讞驻爪讗 诇讛讗讻诇 讻讚讬谞讜, 讜讻讚诪讘讜讗专 讘专诪讘"诐 (驻讬"讗 诪讛诇' 转专讜诪讜转 讛"讗) 讜讝"诇 讛转专讜诪讛 谞讬转谞转 诇讗讻讬诇讛 讜诇砖转讬讬讛 讜诇住讬讻讛 讜讻讜' 诇讗讻讜诇 讚讘专 砖讚专讻讜 诇讗讻讜诇 讜诇砖转讜转 讚讘专 砖讚专讻讜 诇砖转讜转 讜诇住讜讱 注讻"诇, 讚诪讘讜讗专 诪讚讘专讬讜 讚诇拽讬讬诐 讛谞讬转谉 讘注讬 讚专讱 讗讻讬诇转 讛讱 讞驻爪讗 讙讜驻讗. 讜讻谉 驻住拽 讘诪注砖专 砖谞讬 (驻"讙 诪讛诇' 诪注砖专 砖谞讬 讛诇' 讬"讗) 讜讝"诇 讘诪注砖专 讗讜讻诇 讚讘专 砖讚专讻讜 诇讛讗讻诇 讜砖讜转讛 讚讘专 砖讚专讻讜 诇砖转讜转 讜住讱 讚讘专 砖讚专讻讜 诇住讜讱 讜诇讗 讬住讜讱 讬讬谉 讜讞讜诪抓 讗讘诇 住讱 讛讜讗 讗转 讛砖诪谉 讜诇讗 讬住讞讜讟 讗转 讛驻讬专讜转 诇讛讜爪讬讗 诪讛谉 诪砖拽讬谉 讞讜抓 诪讝讬转讬诐 讜注谞讘讬诐 讘诇讘讚 讜讗讬谉 诪驻讟诪讬谉 讗转 讛砖诪谉 讗讘诇 诪驻讟诪讬谉 讛讬讬谉 注讻"诇. 讜讻谉 讘砖讘讬注讬转 驻住拽 讛专诪讘"诐 (驻"讛 诪讛诇' 砖诪讬讟讛 讜讬讜讘诇 讛诇' 讗' - 讙') 讜讝"诇 驻讬专讜转 砖讘讬注讬转 谞讬转谞讜 诇讗讻讬诇讛 讜诇砖转讬讬讛 讜诇住讬讻讛 讜讻讜' 诇讗讻讜诇 讚讘专 砖讚专讻讜 诇讗讻讜诇 讜诇砖转讜转 讚讘专 砖讚专讻讜 诇砖转讜转 讻讚讬谉 转专讜诪讛 讜诪注砖专 砖谞讬 讜诇讗 讬砖谞讛 驻讬专讜转 诪讘专讬讬转谉 讻讚专讱 砖讗讬谞讜 诪砖谞讛 讘转专讜诪讛 讜诪注砖专. 讚讘专 砖讚专讻讜 诇讗讜讻诇 讞讬 诇讗 讬讗讻诇 讗讜转讜 诪讘讜砖诇 讜讚讘专 砖讚专讻讜 诇讛讗讻诇 诪讘讜砖诇 讗讬谉 讗讜讻诇讬谉 讗讜转讜 讞讬 注讻"诇. 讜讘讛诇' 转专讜诪讜转 (驻"讬) 拽讘注 讛专诪讘"诐 讚讛讗讬住讜专 讝专 讘转专讜诪讛 讜讞讬讜讘 讞讜诪砖 讞诇讬谉 注诇讬讜 专拽 讗诐 讛讝专 诪拽讬讬诐 讛谞讬转谉 砖讘讞驻爪讗 讚转专讜诪讛 讘诪拽讜诐 讛讻讛谉 砖讻转讘 (砖诐 讛诇' 讗 - 讘) 讜讝"诇 讝专 砖讗讻诇 转专讜诪讛 砖讜讙讙 诪砖诇诐 拽专谉 讜讞讜诪砖 讜讻讜' 讗讞讚 讛讗讜讻诇 讚讘专 砖讚专讻讜 诇讗讻讜诇 讜讗讞讚 讛砖讜转讛 讚讘专 砖讚专讻讜 诇砖转讜转 讜讗讞讚 讛住讱 讚讘专 砖讚专讻讜 诇住讜讱 讜讻讜' 注讻"诇. 讜讘讛讬"讗 (砖诐) 讛讜住讬祝 讜讝"诇 讜讛砖讜转讛 砖诪谉 讜讛住讱 讗转 讛讬讬谉 讻诇 讗诇讜 诪砖诇诪讬谉 讗转 讛拽专谉 讜诇讗 讗转 讛讞讜诪砖 注讻"诇. 讜诪讘讜讗专 讚讞讬讜讘 讞讜诪砖 讞诇 注诇 讝专 专拽 讗诐 讛讜讗 讘注爪诪讜 注讜砖讛 讗转 讛谞讬转谉 讚讘讞驻爪讗 讘诪拽讜诐 讛讻讛谉, 讻讬 注讬拽专 讛讗讬住讜专 讚讝专 讘转专讜诪讛 讛讜讗 讘讬讟讜诇 诪爪讜转 讛谞讬转谉 讚讘讞驻爪讗 讚转专讜诪讛.
讜讬砖 诇讚讜谉 诪讛讜 讙讚专 讚讬谉 讗讻讬诇讛 讘讘专讻讜转 讛谞讛谞讬谉. 讜驻砖讬讟讗 讚讗讬 讗讻诇 讘讗讜驻谉 讚砖诇讗 讻讚专讱 讗讻讬诇转谉 讚讻诇 讗讬住讜专讬诐 砖讘转讜专讛 讚诇讗 讛讜讬 诪注砖讛 讗讻讬诇讛 讻诇诇, 讜讗讬谞讜 诪讘专讱 注诇讬讜 讻诇诇. 讗诇讗 讚讬砖 诇注讬讬谉 诪讛 讛讚讬谉 讘讗讜驻谉 讚讛讜讬 诪注砖讛 讗讻讬诇讛 讗诇讗 讚讗讬谞讜 讚专讱 讗讻讬诇转 讛讱 讞驻爪讗 讙讜驻讗. 讜讛谞讛 讘住讜讙讬讬谉 诪讚诪讬谞谉 讚讬谉 讛砖讜转讛 砖诪谉 砖诇 转专讜诪讛 诇注谞讬谉 讞讜诪砖 诇讚讬谉 讘专讻转 讛谞讛谞讬谉. 讜谞专讗讛 讚诇专诪讘"诐 讛砖讜转讛 砖诪谉 讛讜讬 诪注砖讛 讗讻讬诇讛 讘讻诇 讛转讜专讛 讻讜诇讛 讗诇讗 讚讗讬谞讛 讚专讱 讗讻讬诇转 讛讱 讞驻爪讗 讚砖诪谉 讙讜驻讗, 讚讗讬谉 讚专讱 讘谞讬 讗讚诐 诇砖转讜转 砖诪谉 诇讘讚讜, 讜诪砖讜诐 讛讻讬 驻讟讜专 诪讞讜诪砖 (讻讚驻住拽 讛专诪讘"诐 驻"讬 诪讛诇' 转专讜诪讜转 讛诇' 讬"讗) 诪砖讜诐 讚讘转专讜诪讛 讘注讬谞谉 讚专讱 讗讻讬诇转 讛讱 讞驻爪讗 讙讜驻讗. 讜诇驻讬"讝 谞专讗讛 讚讛专诪讘"诐 住讜讘专 讚讘讘专讻讜转 谞诪讬 讚讬谉 讘专讻讛 讛诪住讜讬诪转 讻讘专讻讜转 讘讜专讗 驻专讬 讛注抓 讜讘讜专讗 驻专讬 讛讗讚诪讛 转诇讜讬 讘讗讻讬诇转 讛讱 讞驻爪讗 讘讚专讱 讗讻讬诇转讛 讛诪讬讜讞讚转 诇讛, 讚讘专讻讛 诪住讜讬诪转 讞诇讛 注诇 讛谞讗转 讗讻讬诇转 讛讱 讞驻爪讗, 讜专拽 讻砖讗讻诇讜 讗讻讬诇讛 讘讚专讱 讗讻讬诇转讜 讗讬转 诇讬讛 讛谞讗转 讛讞驻爪讗. 讜注"讻 讘砖讜转讛 砖诪谉 诇讘讚讜, 砖讗讬谉 讝讛 讚专讱 讗讻讬诇转 讛砖诪谉 注爪诪讜 讜诇讬讻讗 讚专讱 讗讻讬诇转 讛讞驻爪讗, 讗讬谞讜 诪讘专讱 讗转 讛讘专讻讛 讛诪住讜讬诪转 讚讘讜专讗 驻专讬 讛注抓.
讜讘讘讬讗讜专 砖讬讟转 讛专诪讘"诐 讚讛砖讜转讛 砖诪谉 诪讘专讱 砖讛讻诇, 讬"诇 讚讛专诪讘"诐 住讜讘专 讚讘专讻转 砖讛讻诇 讗讬谞讛 讞诇讛 注诇 讛谞讗转 讛讞驻爪讗 讗诇讗 注诇 讛谞讗转 讛讙讘专讗 诪诪注砖讛 讗讻讬诇讛, 讜注"讻 讗祝 讗诐 谞讛谞讛 砖诇讗 讻讚专讱 讗讻讬诇转 讛讱 讞驻爪讗 诪讘专讱 砖讛讻诇. 讜诇驻讬"讝 谞专讗讛 诇讘讗专 讗转 讻讜讜谞转 讛专诪讘"诐 讘诪砖"讻 (驻"讞 诪讛诇' 讘专讻讜转 讛"讘) 讜讝"诇 讗讘诇 讗诐 砖转讛 砖诪谉 诇讘讚讜 讜讻讜' 诪讘专讱 砖讛讻诇 砖讛专讬 诇讗 谞讛谞讛 讘讟注诐 讛砖诪谉 注讻"诇, 讚专"诇 砖诇讗 谞讛谞讛 诪讛讞驻爪讗 砖诇 讛砖诪谉 讻讚专讻讜, 讚砖诪谉 诇讘讚讜 讗讬谞讜 注讜诪讚 诇砖转讬讬讛 讗诇讗 诇住讬讻讛, 讜注"讻 讗讬谞讜 诪讘专讱 讗转 讘专讻转 讘讜专讗 驻专讬 讛注抓 砖讞诇讛 注诇 讛讞驻爪讗 讗诇讗 诪讘专讱 讘专讻转 砖讛讻诇, 诪讻讬讜谉 讚注讻"驻 谞讛谞讛 诪诪注砖讛 讛讗讻讬诇讛 讘转讜专转 讙讘专讗.
讜讬砖 诇讛讜讻讬讞 讬住讜讚 讝讛 讚讘专讻转 砖讛讻诇 讞诇讛 注诇 讛谞讗转 讛讙讘专讗 诪诪注砖讛 讛讗讻讬诇讛 讜讗讬诇讜 讘专讻讛 诪住讜讬诪转 讞诇讛 注诇 讛谞讗转讜 诪讛讞驻爪讗 讻讚专讱 讗讻讬诇转讜 诪讛讙诪' 诇拽诪谉 (讚祝 诇讞:) "讻诇 砖转讞讬诇转讜 砖讛讻诇 谞讛讬讛 讘讚讘专讜 砖诇拽讜 讘讜专讗 驻专讬 讛讗讚诪讛 诪砖讻讞转 诇讛 讘讻专讘讗 讜住诇拽讗 讜拽专讗", 讜驻讬专砖 专砖"讬 (砖诐 讚"讛 讜讻诇) "讬专拽 砖讗讬谉 讚专讻讜 诇讬讗讻诇 讞讬 砖诪转讞诇转讜 讗诐 讗讻诇讜 讞讬 砖讛讻诇 讛讜讗 诪讘专讱, 砖诇拽讜 讜讛讘讬讗讜 诇讚专讱 讗讻讬诇转讜 讛讜讗 注讬拽专 驻专讬讜 讜诪讘专讱 讘讜专讗 驻专讬 讛讗讚诪讛". 讜诪讘讜讗专 讚讬专拽讜转 砖讚专讻谉 诇讗讻诇谉 讻砖讛谉 诪讘讜砖诇讬谉 讗诐 讗讻诇谉 讞讬 诪讘专讱 注诇讬讛诐 砖讛讻诇 谞讛讬讛 讘讚讘专讜, 讜讻砖讛谉 诪讘讜砖诇讬谉 诪讘专讱 注诇讬讛谉 讘讜专讗 驻专讬 讛讗讚诪讛. 讜诪讜讻讞 砖讛讘专讻讛 讛诪住讜讬诪转 讚讘讜专讗 驻专讬 讛讗讚诪讛 讞诇讛 讻砖讗讜讻诇 讗转 讛讞驻爪讗 讻讚专讱 讗讻讬诇转讜 - 讻砖讛谉 诪讘讜砖诇讬谉, 讜讗讬 讗讻诇谉 砖诇讗 讻讚专讱 讗讻讬诇转谉 - 讻砖讛谉 讞讬讬谉 诪讘专讱 砖讛讻诇. 讜驻砖讜讟 砖讛讗讜讻诇 讻专讘讗 讜住诇拽讗 讻砖讛谉 讞讬讬谉 注讜砖讛 诪注砖讛 讗讻讬诇讛 讚讻诇 讛转讜专讛 讻讜诇讛 讗诇讗 讚讗讬谞讛 讚专讱 讗讻讬诇转 讛谞讬 驻讬专讜转 注爪诪诐, 讜诪砖讜"讛 诪讘专讱 砖讛讻诇. 讜讛讘讬讗讜专 讘讝讛 讛讜讬 诪砖讜诐 讚讘专讻转 砖讛讻诇 讞诇讛 注诇 讛谞讗转 讛讙讘专讗 诪诪注砖讛 讛讗讻讬诇讛. 讜讗讬诇讜 讛讘专讻讛 讛诪住讜讬诪转 讚讘驻讛"注 讜讘驻讛"讗 讞诇讛 注诇 讛谞讗转讜 诪讗讻讬诇转 讛讞驻爪讗 讙讜驻讗.
讜注讜讚 讬砖 诇讛讜讻讬讞 讗转 讬住讜讚 讛谞"诇 诪驻住拽 讛专讬"祝 (讻讛. 讘讚驻讬讜) 讚诪讘专讻讬诐 砖讛讻诇 注诇 拽讬诪讞讗 讚讞讬讟讬 诪砖讜诐 "讚诇讗 专讙讬诇讬 讗讬谞砖讬 诇住驻讜讬讬 拽讬诪讞讗". 讜诪讜讻讞 讚讛讬讻讗 讚讛讜讬 诪注砖讛 讗讻讬诇讛 讗诇讗 讚讗讬谞讛 讻讚专讱 讗讻讬诇转 讛讱 驻专讬 诪讘专讱 砖讛讻诇, 讜讛讘讬讗讜专 讘讝讛 讻谞"诇 讚讘专讻讛 诪住讜讬诪转 讞诇讛 注诇 讗讻讬诇转 讛讞驻爪讗 讜转诇讜讬 讘讗讻讬诇讛 讻讚专讻讛, 诪砖讗"讻 讘专讻转 砖讛讻诇 讞诇讛 注诇 讛谞讗转 讛讙讘专讗 诪诪注砖讛 讛讗讻讬诇讛 讜诇驻讬讻讱 诪讘专讱 砖讛讻诇 讗祝 讛讬讻讗 砖讗讻诇 砖诇讗 讻讚专讱 讗讻讬诇转 讛讞驻爪讗. 讜诇驻讬"讝 诪讘讜讗专转 谞诪讬 砖讬讟转 砖诪讜讗诇 (讚祝 诇讜.) 砖诪讘专讻讬诐 注诇 拽讜专讗 砖讛讻诇 谞讛讬讛 讘讚讘专讜 讚诇讗 谞讟注讬 讗讬谞砖讬 讚拽诇讗 讗讚注转讗 讚拽讜专讗, 讜专"诇 讚诪讻讬讜谉 讚诇讗 谞讟注讬 讗讬谞讬砖讬 讗讚注转讗 讚拽讜专讗 讗讬谉 讛拽讜专讗 注讜诪讚转 诇讗讻讬诇讛 讘讞驻爪讗, 讜讛讜讬 讗讻讬诇讛 砖诇讗 讻讚专讻讛, 讜注"讻 讗讬谉 诪讘专讻讬诐 注诇讬讛 讘讜专讗 驻专讬 讛讗讚诪讛 讗诇讗 砖讛讻诇 讚诪"诪 讛讙讘专讗 谞讛谞讛 诪讗讻讬诇转讜.
讜注讬讬谉 讘讙诪' 诇拽诪谉 (诇讞.) "砖转讬转讗 专讘 讗诪专 砖讛讻诇 谞讛讬讛 讘讚讘专讜 讜砖诪讜讗诇 讗诪专 讘讜专讗 诪讬谞讬 诪讝讜谞讜转. 讗诪专 专讘 讞住讚讗 讜诇讗 驻诇讬讙讬 讛讗 讘注讘讛 讛讗 讘专讻讛, 注讘讛 诇讗讻讬诇讛 注讘讚讬 诇讛 专讻讛 诇专驻讜讗讛 注讘讚讬 诇讛". 讜诪讘讜讗专 讚讘砖转讬转讗 专讻讛 讚诇专驻讜讗讛 注讘讚讬 诇讛 诪讘专讱 砖讛讻诇. 讜讛拽砖讛 讛专砖讘"讗 (讚祝 诇讞. 讚"讛 砖转讬转讗) 讜讝"诇 讜讗"转 讚讻讬讜谉 讚诇讗 诪讬讻讜讜谉 讗诇讗 诇专驻讜讗讛 讘注诇诪讗 诇讗 诪讘专讻讬谉 注诇讬讛 讗诇讗 砖讛讻诇, 讜讛讗 砖诪谉 注"讬 讗谞讬讙专讜谉 讛讬讻讗 讚诪讬讻讜讜谉 诇专驻讜讗讛 诪讘专讻讬谉 注诇讬讛 讘讜专讗 驻专讬 讛注抓, 讜讗驻砖专 诇讜诪专 讚砖讗谞讬 讛讻讗 讚讻讬讜谉 砖讗讬谉 讚专讻讜 诇讬讛谞讜转 诪诪谞讜 讘讛讻讬谉 讗诇讗 诇专驻讜讗讛 讘注诇诪讗 讜讗讬谉 注讬拽专 讛谞讗转讜 讘讛讻讬 诇讗 诪讘专讻讬谉 注诇讬讛 讗诇讗 砖讛讻诇 讚诇讗讜 讘诪讬诇转讬讛 拽讗讬, 讗讘诇 砖诪谉 注"讬 讗谞讬讙专讜谉 讚专讱 讛谞讗转讜 讛讬讗 讘讚专讱 砖转讬讬讛 讜讻讜' 讻砖诪转讻讜讜谉 诇专驻讜讗讛 讛"诇 砖诪谉 注讬拽专 讜讚专讱 讛谞讗转讜 诇驻讬讻讱 诪讘专讻讬谉 注诇讬讜 讘讜专讗 驻专讬 讛注抓 讜讗注"驻 砖讛讜讗 诪转讻讜讜谉 诇专驻讜讗讛 讻讚讗诪专谉 讚诪"诪 讚专讱 注讬拽专 讛谞讗转讜 讛讜讗 注讻"诇. 讛专砖讘"讗 讞讬诇拽 讚砖转讬转讗 专讻讛 注砖讜讬讛 专拽 诇专驻讜讗讛 讜诇讻谉 诪讘专讻讬谉 注诇讬讛 砖讛讻诇, 诪砖讗"讻 砖诪谉 注"讬 讗谞讬讙专讜谉 讚讛讜讬 诪讗讻诇 讗诇讗 讚讘讻讛讗讬 讙讜讜谞讗 诪转讻讜讜谉 讛讗讜讻诇 诇专驻讜讗讛, 讜注"讻 诪讘专讱 注诇讬讜 讘讜专讗 驻专讬 讛注抓. 讜诇驻讬 诪讛 砖讘讬讗专谞讜 谞专讗讛 讚讚讘专 讛注砖讜讬 讘注讬拽专讜 诇专驻讜讗讛 讗讬谉 诪讘专讻讬谉 注诇讬讜 讘专讻讛 诪住讜讬诪转 诪砖讜诐 讚讗讬谉 讛讞驻爪讗 注讜诪讚 诇讛谞讗转 讗讻讬诇讛 讻讞驻爪讗 讜讗讬谞讜 谞讗讻诇 诇讛谞讗转 讗讻讬诇转讜 讗诇讗 诇转讻诇讬转 讛专驻讜讗讛, 讗诪谞诐 诪讻讬讜谉 讚诪"诪 讗讬转 诇讬讛 诇讙讘专讗 讛谞讗讛 诪诪注砖讛 讛讗讻讬诇讛 诪讘专讱 注诇讬讜 砖讛讻诇. 诪砖讗"讻 讘砖诪谉 讚讗谞讬讙专讜谉 讚讻砖讗讜讻诇讜 诇专驻讜讗讛 讛专讬讛讜 讗讜讻诇讜 讻讚专讱 讗讻讬诇转 讛讞驻爪讗, 讜诪砖讜"讛 诪讘专讱 讘驻讛"注.
讜诇驻讬"讝 爪"注 讘住讘专转 砖讗专 讛专讗砖讜谞讬诐 (专砖"讬 讜讛专讬"祝) 讚住讘专讬 讚讘砖讜转讛 砖诪谉 诇讘讚讜 讗讬谞讜 诪讘专讱 讻诇诇, 讚讗诪讗讬 讗讬谞讜 诪讘专讱 砖讛讻诇 讻讚讬谉 讛讗讜讻诇 讻专讘讗 讜住诇拽讗 讞讬, 讜拽讬诪讞讗 讚讞讬讟讬 讜砖转讬转讗 专讻讛. 讜爪"诇 讚住"诇 讚讘砖诪谉 讗讝讜拽讬 诪讝讬拽 诇讙讜驻讬讛 讜诇讬讻讗 砖讜诐 讛谞讗讛, 讜诇讗 讛讜讬 诪注砖讛 讗讻讬诇讛 讻诇诇 讘讻诇 讛转讜专讛 讻讜诇讛, 讜注"讻 住讘专讬 讚讗讬谞讜 诪讘专讱 讻诇诇. 诪砖讗"讻 讛讬讻讗 讚讛讜讬 讗讻讬诇讛 砖诇讗 讻讚专讻讛 讚讛讞驻爪讗 讜诪"诪 讗讬转 诇讬讛 诇讙讘专讗 讛谞讗讛 诪讛讗讻讬诇讛 诪讜讚讬诐 讚诪讘专讱 砖讛讻诇.
讗诪谞诐 讬砖 诇讛拽砖讜转 注诇 诪讛 砖讬住讚谞讜 讚讘专讻讛 诪住讜讬诪转 转诇讜讬讛 讘讗讻讬诇转 讛讞驻爪讗 讻讚专讻讛 诪诪讛 砖驻住拽 讛专讬"祝 (讚祝 讻讝. 讘讚驻讬 讛专讬"祝) 讚"砖诇拽讜转 讘诪讬诇转讬讬讛讜 拽讬讬诪讬 讜讗驻讬诇讜 转讜诪讬 讜讻专转讬", 讜诪讘讜讗专 讚讗注"驻 砖讚专讻谉 诇讗讻诇谉 讞讬讬谉 讗诐 讘讬砖诇谉 诪讘专讱 讘讜专讗 驻专讬 讛讗讚诪讛. 讜爪"注 讚驻住拽 讛专讬"祝 砖讗祝 注诇 驻讬 砖讗讻诇谉 砖诇讗 讻讚专讱 讗讻讬诇转谉 诪讘专讱 注诇讬讛谉 讘专讻讛 诪住讜讬诪转 讚讘讜专讗 驻专讬 讛讗讚诪讛. 讜讬"诇 讚诪讻讬讜谉 砖讞诇 注诇 讛讞驻爪讗 讚转讜诪讬 讜讻专转讬 讞诇讜转 讚讬谉 讘专讻讛 诪住讜讬诪转 讻砖讛谉 讞讬讬谉, 讻诇 讝诪谉 砖注讚讬讬谉 讛讞驻爪讗 拽讬讬诐 诇讗 驻拽注讛 讛讘专讻讛 讛诪住讜讬诪转 诪讬谞讬讛, 讜注"讻 诪讘专讱 注诇讬讛谉 讘讜专讗 驻专讬 讛讗讚诪讛 讗祝 讻砖砖诇拽谉. 讚讘砖诇拽讜转 诇讬讻讗 驻谞讬诐 讞讚砖讜转 讚注讚讬讬谉 讛讜讬讬谉 讗讜转讜 讞驻爪讗 讚驻专讬 讻砖讛讬讛 讞讬 讜诇讻谉 诪讘专讱 注诇 砖诇拽讜转 讛讘专讻讛 讛诪住讜讬诪转 讚讘驻讛"讗. 诪砖讗"讻 讘拽讬诪讞讗 讚讞讬讟讬 讗注"驻 讚讞诇讛 讘专讻讛 诪住讜讬诪转 注诇 讛讞讟讛 讻砖讛讬讛 讘注讬谉, 诪讻讬讜谉 砖谞砖转谞讛 讜谞注砖讛 拽诪讞 讜讞诇讜 驻谞讬诐 讞讚砖讜转 讚讛讜讬 讞驻爪讗 讗讞专 讚拽诪讞 驻拽注讛 诪讬谞讬讛 讘专讻转讜 讛诪住讜讬诪转, 讜诪讻讬讜谉 砖讗讬谉 专讙讬诇讜转 诇讗讻讜诇 拽诪讞 诪讘专讱 注诇讬讜 砖讛讻诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2012), 讘讗讚讬讘讜转 住驻专讬讗, 讘专讬砖讬讜谉 CC BY-NC.

